text:
Yudaboyu
Ken nos ta?
Nos mishon
Sikiatria pa mucha i hóben ta un spesialismo médiko dirigí riba investigá i trata estorbonan individual di pensamentu, sintimentu i komportashon serka mucha i hóben.
Yudaboyu ta ofresé tratamentu i kuido sikiátriko i sikológiko na mucha i hóben te ku 18 aña i nan famia i asin’akí ta kontribuí na un desaroyo optimal di e mucha òf e hóben den un ambiente ku ta sigur i stabil. Yudaboyu ta usa un aserkamentu integral di tratamentu den kual kolaborashon i interakshon ku e ret di e kliente i instansianan konserní ta para sentral. Edukashon, diagnóstika, tratamentu, guia i intervenshon di krísis ta su tareanan mas importante.
Nos afirmashon di mishon ta:
Huntu desaroyá sigur
Vishon di kuido
- Yudaboyu ta ofresé mucha i hóbennan ku un problema sikiátriko i nan ambiente un oferta di kuido kompleto i profeshonal. Un tratamentu por ta solamente efektivo si henter e ret rondó di e mucha/hóben ta inkluí.
- Yudaboyu ta un institushon di kuido di segunda liña, rekonosé pa gobièrnu i finansiadónan. Pa dòkternan di kas, Yudaboyu ta e instansia mas lógiko pa referí mucha i hóbennan ku un (sospecho di) problema sikiátrikois pa skrin, dignóstika i tratamentu. A base di un promé evaluashon Yudaboyu ta determiná si ta e ta e lugá adekuá pa diagnóstiko i tratamentu, òf si un referensia pa promé liña ta deseabel.
- E kuido ku ta ofresé ta amplio i ta konsistí di: un poliklínika, tratamentu ambulante, un fasilidat di tratamentu partaim, un fasilidat pa atmishonnan di krísis i un posibilidat pa atmishon klíniko.
- Yudaboyu pone e aksènt riba trahamentu dirigí riba sistema durante un tratamentu. Forsanan, posibilidatnan i nesesidatnan di e kliente ta sentral den e tratamentu. E tratamentu ta tuma lugá den relashon ku e ambiente, pues huntu ku kas, famia i skol. Durante un atmishon parsial òf di krísis tambe ta traha intensivamente huntu ku e ret, di manera ku baimentu kas bèk tin un chèns mas grandi di kana bon. Ta hasi todo por todo pa mas tantu posibel un mucha keda bai su mes skol di manera ku no mester kibra kontaktonan sosial.
- Garantisá un klima (mas) seif (posibel) na e mucha, ta forma un promé kriterio pa e eskoho di tratamentu i e manera di traha huntu ku tur esnan ku ta duna sosten den e ret. Nos ta traha huntu segun e método di Signs of safety.
- Ta duna preferensha na e formanan ambulante di tratamentu. (poliklíniko, tratamentu ambulante i tratamentu parsial) kaminda e mucha/hóben por keda biba na kas. Atmishon di krísis òf un atmishon klíniko di mucha i hóben den tur kaso ta komo parti di en trayekto ambulante di tratamentu. Un atmishon ta tuma lugá solamente pa un periodo kòrtiku i únikamente si ku otro tratamentunan a logra insufisiente resultado i pa e motibu ei mester di diagnóstiko / tratamentu mas intensive. Despues di retiro for di atmishon di krísis, e tim di tratamentu ambulante ta kai aden atrobe. Un meskla di adulto i hóben durante un atmishon di krísisi ta indeseabel; e fasilidat ku ainda mester realisá pa atmishon di krísis di mucha i hóben mester ta separá for di e akomodashon klíniko pa adulto.
- A sikiatria di mucha i hóben ta kanda drenta sikiatria di adulto sin barera (sikiatria di transishon). Esaki ta partikularmente importante ora muchanan ku un problema sikiátriko króniko yega e edat di adulto. Yudaboyu a palabrá den e kuadro akí ku Klinika Capriles kon pa laga e transishon kana mas optimal posibel pa klientenan.
Nos balornan núkleo
GGz Curaçao ta manehá un kompas étiko ku ta duna rumbo na e manera ku nos ta traha den nos fundashonnan. E kompas akí ta enserá tres balor núkleo ku ta den liña ku nos vishon i ta yuda realisá nos metanan.
Kompromiso
Nos ta komprometé na klientenan, koleganan i komunidat. Saliendo for di un sintimentu di union i igualdat, nos ta kontribuí na loke Yudaboyu ta para p’é.
Kapasidat
Nos ta kapasitá den nos profeshon. Kliente i koleganan sa kiko nan mag di spera di nos. I nos ta siña kontinuamente pa tene nos konosementu na nivel.
Konfiabilidat
Nos ta konfiabel. Palabra ta palabra. Nos ta hasi loke kliente i koleganan mag di spera di nos.


c: text/html

text:
Tokante e Ministerio
E tareanan di Ministerio di Finansa ta:
- Sòru pa finansa di Pais i asuntunan monetario.
- Sòru pa asuntunan fiskal tantu nashonal komo internashonal.
- Sòru pa sektor monetario, sektor di krédito i sektor bankario.
E metanan general di Ministerio di Finansa ta:
- Promové un maneho finansiero i atministrashon finansiero efektivo i balansá pa Kòrsou. Ta trata di un preokupashon kontinuo pa desaroyá i evaluá maneho finansiero. Esaki ta pa sòru pa un bon maneho i kòntròl di destinashon di fondo públiko.
- Sòru pa un maneho fiskal óptimo i balansá i ehekushon efektivo di esaki i di asuntunan di Duana.
- Promové integridat finansiero dor di kombatí, detektá i prevení labamentu di plaka i finansiamentu di terorismo.
- Ehersé supervishon riba sektor no finansiero (inkluso interkambio di informashon i mantené kontakto ku supervisornan lokal i estranhero).
Minister di Finansa ta na kabes di Ministerio di Finansa. E ministerio ta konsistí di:
E areanan prinsipal di ministerio ta konsistí di:
- E Sektor di Maneho Finansiero i Maneho: di Presupuesto ta responsabel pa fihá e kuadro pa maneho di presupuesto, vigilá i konsehá riba ehekushon di e siklo di planifikashon i kòntròl, pa konsolidá i trahá presupuesto, kuentanan anual, relatonan anual i reportahe. Ademas e direktorado aki ta responsabel pa traha e prosedura di Organisashon Atministrativo i formulá i instrukshonnan pa kòntròl eksterno i ehekutá ouditoria na tur ministerio i pa manehá medionan finansiero di gobièrnu. Esaki ta nifiká maneho di invershon, finansiamentu, pago, entrada, likides, saldo i rísiko (interes i divisa).
- E Sektor di Asuntunan Fiskal : ta responsabel pa preparashon di e maneho fiskal, di legislashon fiskal i tratadonan fiskal, deliberá riba areglonan fiskal internashonal i ehekushon di e tratadonan aki.
- E organisashon di Maneho di Ministerio di Finansa ta responsabel pa desaroyo, evaluashon i inovashon di e siklo di asuntunan di maneho finansiero ekonómiko. Ademas e Organisashon di Maneho ta duna konseho riba asuntunan fiskal lokal i internashonal, polítiko i finansiero ekonómiko.
Organisashonnan ku ta enkargá ku ehekushon ta:
- Inspekshon di Impuesto
- Servisio di Impuesto
- Duana
Ademas e siguiente unidatnan organisatorio ta pertenesé na Ministerio di Finansa:
- Financial Intelligence Unit Curaçao
- Stichting Overheidsaccountantsbureau
- Stichting Belasting accountantsbureau
- Landsloterij
- Banko Sentral di Kòrsou i Sint Maarten
- Konsehero Corporate Governance
Ministerio di Finansa ta instituí pa medio di e Ordenansan Landsverordening ambtelijk bestuurlijke organisatie A.B. 2010 no. 87.

robotstxt: allowed

filter: keep


text:
Fraccion di AVP a adverti gobierno y partidonan MEP y RAIZ, cu e medidanan den Belasting Plan 2023 ta bay causa mas pobresa; cu nan lo pone specialmente companianan mediano y chikito bou hopi pression financiero y cu peliger cu…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Mayoria dianan cu ta celebra como dia internacional of tambe dia mundial ta un oportunidad pa yuda conscientisa y educa pueblo en general riba topiconan di preocupacion of temanan cu mester di atencion mundial. Nos ta celebra nan pa pone mas enfasis y lanta e deseo pa tuma accion. Sea politicamente of en general y pa pone fondonan disponibel pa atende cu problemanan tanto global como nacional. Na mesun momento e ta brinda nos e oportunidad pa enfoca riba e logronan di humanidad relaciona cu e temanan.
Directie Natuur en Milieu (DNM) tambe ta un organisacion cu ta promove dianan di celebracion mundial. E ta un metodo efectivo pa conscientisa pueblo riba temanan di naturalesa y di medio ambiente.
DNM como miembro di United Nations Environmental Program (UNEP) a scoge e dianan di celebracion, cu Nacionan Uni a propone como momento di enfoke mundial, pa conhuntamente cu UNEP enfoca riba e temanan cu ta relevante na e dia di celebracion mundial.
Ademas di conscientisa pueblo riba e topiconan di naturalesa y medio ambiente, DNM como miembro di UNEP ta sigui consehonan cu UN ta duna su miembronan. Por ehempel con pa trata cu un problema serio rond di e dianan di celebracion. E resolucion riba dia 22 di mei, Dia Internacional di Biodiversidad, na unda UN a invita tanto paisnan como estadonan miembro pa firma acuerdonan y ratifica e asina yama Protocol di Cartagena. Protocol di Cartagena ta e protocol cu ta atende cu e tema di proteccion di biodiversidad.
E aña aki 2019 e tema rond di Dia Internacional di Biodiversidad ta, “Biodiversidad, nos cuminda y nos salud.” E ta enfoka riba conocemento y conscientisacion di con hopi nos bida ta depende di biodiversidad.
Tin biaha temanan observa por ta asina importante cu nan por bira e tema di siman, di aña of di e decada. Tur e dianan cu ta celebra mundialmente tin un website dedica na e topico y hopi biaha den diferente idioma. Asina comunicacion ta bira mas efectivo y ta alcansa un audiencia mas grandi. E websitenan aki tin informacion valioso di sondeonan, tambe tin materialnan di diseño cla caba pa comparti riba paginanan di medianan social. Algo otro cu mester menciona ta cu riba e websitenan por haya un lista di actividad pa celebra e tema. Hendenan di diferente ramo ta bin hunto pa trece mas atencion riba e tema. Por ehempel artistanan ta traha propaganda pa yuda cu conscientisacion. Of ta organisa concierto y artistanan di renombre ta duna nan aporte door di participa y hopi biaha tin mensahenan clave pa yuda trece cambio.
United Nations ta e instancia cu ta atende cu dificultadnan global cu mester di colaboracion di un y tur pa yega na solucion. P’esey tambe UN a propone e 17 Sustainable Development Goals cu ta un patronchi pa realisa un futuro mihor y mas sostenibel pa tur. E 17 SDGnan ta categorisa den topiconan manera: pobresa, inigualdad, accion riba clima, awa limpi, enseñansa etc. E metanan ta interconecta p’asina niun hende keda atrasa. E metanan tin tambe proposito; cada meta y su proposito ta importante pa yega na dje pa aña 2030.
DNM tambe ta propaganda y vocifera e importancia di e 17 metanan mundial pa desaroyo sostenibel (17 SDG’s) y ta trahando tambe conhuntamente cu otro departamentonan pa yega na e propositonan.
DNM ta sigui cu e conscientisacion riba e temanan di naturalesa y medio ambiente cu UN ta trece dilanti den e dianan di celebracion mundial, pero tambe riba e topiconan di importancia nacional. Sigui nos pa mas informacion riba dnmaruba.org of via facebook of instagram, @dnmaruba


text:
SOAB – Marnix “Nanishi kòrá, kabei kua koló ku ta. Rarara, Payaso bo ta?” Jump In 17-2-2020
SOAB huntu ku Marnix College VSBO ta organisá riba djaluna 17 Febrüari 2020 su
Jump In tradishonal. E Jump In ta start 8’or di anochi i ta kaba 12’or di anochi.
E tema e aña aki ta: “Nanishi kòrá, kabei kua koló ku ta. Rarara, Payaso bo ta?”.
E evento ta tuma lugá na Kura di Arte na Pietermaai i músika ta na enkargo di
ERA, GENTZ i Dj Bradley.
Rei /Reina di Tumba 2020 tambe lo ta presente pa deleitá nos ku su tumba ganadó.
Karchi di entrada ta kosta 70 florin (ta inkluí asesorio, 5 drinks i 2 snèk).
Karchinan ta optenibel for di djaluna 27 Yanüari próksimo na bali di SOAB durante
di siman di 08:00 – 17:00. Esaki te kaminda tin na stòk!


text:
Minister Jesus-Leito ta bishitá proyekto Soaux
Minister Jesus-Leito ta bishitá proyekto Soaux
Willemstad – Minister Jesus-Leito a hasi un bishita na e proyekto di mantenshon di kamindanan di Soaux djabièrnè último. Trabounan a avansá bastante. Primeramente a drecha diferente midi di altura pa awa por kore mané mester ta. E intenshon ta pa awa no keda riba kaya, pero pa kita awa for di riba e kayanan.
Servisio pa Obra Públiko (OW) a drecha e fundeshi di kayanan. Tambe a tene kuenta ku e peaton den tráfiko ta di sumo importansha, pues a drecha e alseranan pa hende por kana. Por último a asfaltá kaya i alsera.
Durante di su bishita, Minister a topa ku habitantenan di Soaux ku tabata kontentu pero preokupá paso nan tin algun dia sin mira ku ta basha asfalt. Minister Jesus-Leito a splika ku tin un falta di asfalt durante último dianan ku a kousa poko stagnashon di diferente proyekto, inkluso Soaux.
Huntu ku OW i demas stakeholders ta trahando riba un solushon rápido pa proyektonan por sigui.
Despues di hopi aña ku habitantenan ta sklama pa drecha e kamindanan, porfin a kuminsá. Asina Minister Jesus-Leito huntu ku OW ta traha pa drecha tur kaminda na Kòrsou poko poko ku e fondonan ku ta disponibel. Ta hasi lo máksimo ku loke tin, maske ku esaki no ta mesun tantu ku añanan anterior.
Minister Jesus-Leito ta positivo i ta konfia ku den korto tempu, tur kos ta kontinuá.


text:
Asamblea Nashonal na Venezuela ke pa presidente Maduro baha.
Tenshon a oumentá mas na Venezuela, awor ku oposishon a bini ku un resolushon pa kuminsá un proseso politiko kontra presidente Nicolas Maduro. Oposishon ta kulpa e presidente sosialista entre otro ku e i su partido a trapa demokrasia. E debate den parlamento a bira un problema ora sentenáres di simpatisante di e presidente a fòrsa drenta den e edisifisio di Asamblea Nashonal di Venezuela. Nan tabata grita lemanan anti-parlamentario. Nan a bandoná sala ora e lider di e partido sosialista a pidi nan esei. Den e siman ku a pasa un hues, supuestamente ligá ku presidente Maduro, a prohibí oposishon pa organisá un referèndùm. E idea ta pa pueblo por vota kontra e impopular presidente Maduro. E desishon a kousa hopi disgustu den e pais. Mesora míles di demostrantenan a manifestá kontra e desishon ku nan ta konsiderá antidemokrátiko. Oposishon ta papia di un “golpe de estado” dor di Maduro i su partido sosialista. Asamblea Nashonal a aseptá un moshon pa investigá e ròl di Maduro den e gòlpi aki. For di elekshonnan na desèmber aña pasá, oposishon tin un mayoria amplio den Asamblea Nashonal.
Segun opservadornan, e intento pa tuma pasonan hudisial kontra e presidente, ta hasi e krísis konstitushonal na Venezuela aun mas profundo. E chèns ta chiki ku ta logra yega na kondená e presidente. E sosialistanan tin kòntròl riba poder hudisial i otro institutonan grandi.
Ekonomia venezolano a sufri enormemente dor di e preis abou di zeta. Pueblo ta murmurá pa basta tempu kaba i segun enkuestanan 80% di pueblo, lo ke mira Maduro bai preferibel promé ku e aña aki terminá.


text:
Si ami sigur cu si! Mi’n ta nenga…. y segun estudio, esaki ta e caso cu masha hopi hende. Toch expertonan ta haja cu esaki no mester ta asina hopi problema. Lesa kico abo tambe por hasi!!!
NO pone bo wekker riba ripiti/snooze:
Si, hopi di nos tin e manja di pone e holoshi algun minuut mas tempran, pa despues nos keda drumi algun rato mas. Y nos ta keda primi e konopi di ripiti pa drumi un 10 minuut mas. Pero sin cu nos sa, nos ta primi algun biaha y nos ta cay laat. Y awo nos tin cu pura y hinca stress den nos curpa. NO un bon idea dus.
Estudio ta mustra cu ora nos lanta di biaha ora e wekker bay, esaki ta duna nos hopi mas energia cu si nos keda drumi un rato.
Pone bo wekker un tiki leu di bo cama:
E ta un triki bieuw, pero e ta traha si, segun dormilonnan. No pone bo wekker cerca di bo cama, pone un tiki leu.
Di e forma aki bo tin cu lanta di bo cama pa pag’e y e ora corda pa keda lanta. NO core bek bou di e kleedchi.
NO colga cortina scur den bo kamber:
Esaki no ta laga bo sinti cu dia a habri. Y ora bo lanta di cama, habri e cortinanan di biaha: dia a habri!
Stop di drumi largo:
Bo tabata sa cu si bo lanta tur dia na mesun ora, bo ta custumbra di lanta na e ora aki despues di algun siman? Esaki ta nifica dus pa lanta si na mesun ora, sea ta 6, 8 of 9 or. Tambe den fin di siman…
Y e bentaha? Bo ta haja mas energia!!!! Y bo dia ta bira mas largo!!!!
Y si abo tin mas tips pa lanta for di cama…laga nos sa!!!


text:
Oranjestad – Departamento di Cultura Aruba bou auspicio di Ministerio di Cultura hunto cu Cas di Cultura ta apoya e exposicion di e fotografo Hulandes renombra sr. Kees Tabak.
Un exposicion titula ‘Love Multiculture Aruba’ basa riba potretnan preto y blanco cu un refleho di multiculturalismo. Un trabou cu a haci durante 2019 na Aruba caminda sr. Kees Tabak a saca un serie di 50 potret intrigando retrato dobel pa hendenan cu ta stima otro como un solo amor, famia of miho amigonan.
Kees Tabak
Kees Tabak ta un fotografo di retrato conoci pa su icono potretnan preto y blanco di algun di nos Pop Star grandinan cu a haci su carera crece cu pasonan grandi.
Mientras ainda na scol di arte el a cuminsa su carera como un fotografo di punk na un tempel di rock Paradiso y ‘The Melkweg’ na Amsterdam. Su carera a crece cu pasonan grandi, pasobra el a desaroya su propio estilo, y mesora su potretnan a bay rond mundo, manera su potretnan di Prince, Madonna den su studio na Amsterdam, ‘Motorhead’, ‘Captain Beefheart’, Lou Reed, Brain Ferry, pero tambe, ‘The Cramps’ Ramones, Elton John, Frank Zappa, ‘Golden Earring’ y hopi otro mas.
El a sigui haci potretnan en bibo, pero gradualmente a cambia pa potretnan di studio y un diversidad di musiconan di rock artistanan Hulandes y ‘Celebridadnan’.
Un coleccion di su trabou mas famoso ta documenta den su bukinan ‘No More Hero’s’ y ‘Dutch Music’. Kees ta activo ainda como fotografo, awendia e ta mas ocupa como un excelente sacado di potret haciendo mas proyectonan artistico.
E exposicion aki ‘Love Multicultural Aruba’ ta su ultimo proyecto, 50 potretnan di parehanan multicultural na Aruba, caminda el a biba fo’i 2018.
E apertura di su exposicion ‘Love Multicultural Aruba’ a tuma luga diahuebs 27 di februari 2020 pa 7or pm den Sala di Exposicion Unoca na Cas di Cultura. Hopi ta esnan cu a presencia e apertura y admira e bunita potretnan den blanco y preto den e exposicion aki.
Diabierna 6 di maart lo tin un charla tocante fotografia duna pa Kees Tabak cu lo cuminsa pa 7or pm den mesun sala na Cas di Cultura. Entrada ta gratis y esaki ta pa tur fotografo professional, amateur y amantenan di fotografia.
Departamento di Cultura Aruba bou auspicio di Ministerio di Cultura hunto cu Cas di Cultura ta gradici tur esnan cu a participa y ta forma parti di e coleccion di potret den e exposicion ‘Love Multiculture Aruba 2020’. Na mes momento ta felicita sr. Kees Tabak pa su bunita trabou realisa.
Tambe ta participa y invita henter e pueblo di Aruba, fotografonan y tambe amante di fotografia pa bin presencia y admira e bunita trabou artistico aki di Kees cu lo keda exponi di dia 28 di februari te cu 27 di maart venidero. Por bishita esaki durante siman di 9or am – 4or pm y/of durante cualkier evento cu lo ser presenta den Cas di Cultura.
Alabes ta invita pa e charla di diabierna 6 di maart venidero den sala di expo Unoca na Cas di Cultura.


text: Diasabra na bahada di solo, chauffeur di un mitsubishi lancer a perde control dal un palo di luz y bolter cu su auto dilanti Sun Plaza riba L.G Smith Blvd. E impacto tabata fuerte e chauffeur a resulta levemente herida. Tanto ambulance, polis y brandweer a presenta na e sitio. E chauffeur a ked controla pa personal di ambulance y no tabata comporta y polis di trafico a detene pa core auto burachi. Elmar tambe a presenta pa asina drecha e palo di luz kibra. Polis a laga kita e auto for di caminda tambe.


text:
Piercing
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Piercing ta un palabra Ingles cu ta nifica perfora na Spaño ta yam'e 'el anglicismo' pirsin, aunke tambe ta wordo uza e termino perforacion, dus 'haci buraco'.
Tecnica[editá | editá fuente]
E piercing ta consisti di e implantacion generalmente decorativo of ritual dor den un renchi di piercing na diferente parti di curpa. Pa realisa esey bo ta haci un perforacion cu un hangua special den parti desea siguiedamente bo ta procede e introduccion di e piercing den e cabidad realisando cu e hangua. E elementonan di e piercing ta wordo traha dor di acero kirugico, titanio, platino, niobio, oro of PTFE. E miho di tur pa uza ta titanio.
Historia[editá | editá fuente]
No por establece na ki momento concreto e piercing a parce den historia di humanidad. Desde e antiguo Roma tur su miembro di guardia di Cesar nan tawata uze como demostracion di birilidad renchi den e nipelnan.
Tambe den e epoca Victoriana e muhenan di halto sociedad nan tawata pone renchi na nan nipelnan pa hisa su volumen.
Na India e ta un tradicion pa pone renchi den nanishi di muhenan. Ora nan ta chikito (menor): e tradicion ki ta wordo practica cu su welanan, cu ta hacie na su nietanan prome cu nan ta bay casa. Ora e piercing ta situa den e espacio entre dos burac'i nanishi ta ricibi e nomber Septum. Hopi gruponan etnico nan a uze y actualmente nan ta sigui practica como na Polinesia, Africa, India etc. Ainda ta existi e custumber di algun gruponan etnico na Brazil. Nan ta hacie un incision bou di e lip lo cua pocopoco ta bay amplia hasta cu ta yega na e size desea. Den diferente tribunan di Africa ta hopi comun e custumber ki. E muhenan soltera nan ta amplia nan lip den e momento cu nan ta compromente cu su guy te na e momento di celebracion di boda.
Finalmente nos por bisa cu tin diferente tipo practica den historia. Cu e uzo di e piercing den curpa, ritonan of ceremonia te dia di djawe. Pero loke si ta berdad ta cu te ainda tin hopi tribunan ta sigui practica, pero e piercing di awendia ta wordo practica mas tanto p'e hobennan pa motibo di estetica.
Piercing den horea[editá | editá fuente]
Hopi hende sa practica e piercing aki ya pa hopi tempo kaba, praktikamente den kultura tribunal. Tin scritura considerabel y arkeologico prueba di e practica aki. Curpa di momia tawatin piercing cu a wordo haya, hasta esun di mas bieu a wordo data 5,300 aña bieu di Ötzi the Iceman cu a hay'e na Austria.


text:
15 di ougùstùs
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
15 di ougùstùs ta e di 227 dia di aña (228 den un schrikkeljaar) riba e kalènder gregoriano. Ta resta 138 dia pa e aña terminá.
A sosodé[editá | editá fuente]
A nase[editá | editá fuente]
- 1977 - Ajamu Baly, di dos Gobernador di Sint Maarten (2022-presente)
A fayesé[editá | editá fuente]
- 2011 - Angel Botta (85), futbolista profesional internashonalista i entrenadó argentino-arubano.
A selebrá/konmemorá[editá | editá fuente]
- India: Dia di Independensia
- Sur Korea: Dia di Independensia
- Costa Rica: Dia di Mama


text:
BALASHI – E compania di utilidad WEB Aruba NV, a alerta diahuebs cu debi na trabounan di test e planta di generacion di coriente diabierna awor, ta keda posibilidad minimo di interupcion di coriente . Segun e informacion ricibi, e vocero di e planta a splica cu “ como parti di proyecto RECIP IV, diabierna 24 di maart 2023 lo tuma lugar varios test den planta di generacion di coriente di WEB”. Ademas e ta sigui bisa cu e test aki ta necesario pa por pa confirma cu e planta nobo ta funciona debidamente. “Mirando e magnitud y riesgonan envolvi cu e trabou, ta keda existi un posibilidad minimo cu por surgi interupcion di coriente” e informacion ta sigui bisa. “E grupo di proyecto RECIP IV, hunto cu coleganan di diferente departamento na WEB en cooperacion cu partner Wärtsilä, lo tuma tur precaucion y coordina e trabou di tal forma pa evita cualkier incidente of interupcion di coriente”, e informacion ta finalisa bisando. Ta conoci cu WEB ultimo tempo no tabatin su miho momento cu otro apagon recien, aunke cu mientrastanto a sigura cu a logra haya e problema y cu a sigura cu esaki lo no sosode mas of sigur di forma minimal.
ORANJESTAD - Den un reunion diaranson 31 di mei, minister Geoffrey Wever a ricibi un presentacion for di Dutch Caribbean Performance Rights Organization (DUCAPRO) riba e posibilidadnan pa fomenta un Creative Music Industry mas vibrante na Aruba. Dirigi pa Sr. mr. David Kock, DUCAPRO ta un organisacion cu su meta ta pa fomenta un industria creativo mas lucrativo pa e artistanan, door di proteha nan propiedad intellectual mas activamente.


text:
ORANJESTAD – Un di e productornan ehecutivo di e pelicula cu recientemente tabata den sala di The Movies na Aruba esta ‘Missing’, Jo Henriquez, ta e invitado den e programa popular Noticiacla LIVE awe nochi 9’or. Loke ta haci esaki special ta cu e ta un hoben di ni 40 aña di Aruba cu ya caba a yega na e nivel di productornan di caliber di Hollywood, cu ta traha cu actor y directornan di renombre. Su ultimo produccion tabata den cine na Aruba te cu siman pasa, y den e programa modera pa Tito Laclé, Jo ta conta di su experiencia di e pelicula aki, y su bida como un productor ehecutivo mei mei di tur e otro grandinan. Storianan increibel, interesante, y educativo ta loke bo lo tende, di un ‘hoben’ Arubiano, cu a sigui su soño for di ora cu e tabata mucha. E programa ta pasa riba e plataformanan di Noticiacla, manera Facebook, Website y app pa 9’or.
MANCHESTER – Ex gobernadro di estado Mericano di New Jersey Chris Christie lo anuncia su candidatura pa presidencia di Merca pa 2024 otro siman diamars. Ta su di dos intento, despues cu e no a logra na 2016. E biaha ey e la termina na di 6 lugar. Despues e la endorsa Donald Trump cu a bira presidente.
LIMA – E sospechoso principal di desaparicion di e mericano Natalee Holloway, Joran van der Sloot, a wordo bati severamente den prizon na Peru unda cu e ta sinta castigo pa asesinato di Stephany Flores. Asina su abogado a bisa e cadena di television Mericano ABC NEWS. E abogado no ta kere cu e ta relaciona cu e extradicion di vd Sloot pa Merca e siman aki. E sospechoso ta wardando extradicion pa Merca riba cargo di extorcion y fraude di intento di beneficia financieramente di e desaparicion di Holloway na 2005. Awe por cierto ta cumpli 18 aña cu e Mericano a disparce na Aruba. Vd Sloot actualmente ta den e seccion medico di e prizon y a pidi su traslado pa otro prizon mas liher cu ta posibel.
ORANJESTAD – Conocida cantante di Aruba Carolyn Kelly (49) a fayece repentinamente na Spaña e siman aki. E famia diabierna a confirma e noticia lamentable aki. Kelly tabata na Spaña di vacacion cerca su yiu grandi, y aki tres dia lo mester a celebra su di 50 cumpleaños. Carolyn a traha su nomber cantando e.o. cu gaitas y tabatin varios cancion otro tambe riba su nomber. Ademas ta bon pa menciona cu e ta yiu muher di e conocido cantante Vicente Kelly (Dfm). Informacionan ricibi, ta bisa cu e tabatin problema cu su pancreas pa un tempo, pero no a haya solucion pa esaki. E portal 24ora ta raporta cu diripiente den un supermercado na Spaña, Kelly a dal abou y perde conocemento, pero ya no por a haci nada mas p’e. Noticiacla ta manda palabra di profundo pesame na famianan di Carolyn. Cu Carolyn sosega na paz.
BOGOTA - Na ocasion di 40 aniversario di A.T.A. na Colombia, director di A.T.A. Latino America, Jordan Schlipken a elabora riba e posicion importante cu Colombia tin pa Aruba y e conexion entre e dos paisnan. No tin ningun duda cu Aruba y Colombia ta comparti lasonan economico y comercial, cultural, di salud y mas cu claro - di turismo.
LIMA – E por ta cera den un prison teribel, y encarcela pa asesinato, pero asina mes e tin su fanaticonan rond di mundo cu ta mande placa tur siman, pa straño cu por zona. Hopi no por kere cu tin hende cu ta sostene, asabiendas di loke e ta cera pe y ta wordo sospecha ainda di dje. Otronan ta pensa cu aunke cu e ta cera, e ta keda un ser humano y cu e tin derecho pa tin algo di bida. Y a base di esey, e muhernan fanatico ta mande placa. E sospechoso principal di desaparicion di e Mericano Natalee Holloway, esta Joran van der Sloot, tin fanatico rond di mundo cu a mande un averahe di 400 dollar Mericano pa luna. Asina su abogado Peruviano Maximo Altez ta bisa. Segun e abogado, su cliente ta responde tur su fanaticonan femenino cu nan carta. “Tur su fanaticonan di henter mundo ta mande carta. Mi a huur un P.O. Box p’e pa e ricibi esey. Tin carta cu 10 euro, 20 euro, 5 dollar. Nan ta scirbie carta cu placa, y e ta contesta nan tur” Altez a bisa. Na tur mas of menos 400 dollar e ta ricibi tur luna di su fanaticonan.
ZURICH – E cantante legendario Mericano Tina Turner a fayece diaranson na Suiza, na edad di 83 aña. E ta ganadora di por lo menos 12 premio Grammy’s, a presenta un carera musical electrificante pa mas di 5 decada y tabata adora pa su fanaticonan. Lo tin un entiero priva pa famia y amigonan cera di dje.


text:
ORANJESTAD - Departamento di Salud Publico DVG basa riba informacion ricibi di dokter nan di cas, a alerta comunidad riba casonan gastrointestinal. Otro nomber pa malestar gastrointestinal ta diareae cu por bin acompaña cu sacamento. Malestar gastro-intestinal ta wordo ocaciona pa un virus, bacteria of parasito. Transmision di e microorganismo ta sosode di hende pa hende pa medio di nos mannan. Esaki ta sosode despues cu e persona infecta bay wc y no laba su man of no laba su man suficientemente bon. Tambe transmision por sosode na momento cu un dunador di cuido cambia un pampers of duna asistencia na un persona of mucha cu a saca y tampoco laba su man suficientemente bon cu awa y habon. Di e forma aki e persona afecta of e dunador di cuido ta transmiti e microorganismo pa un otro superficie caminda cualkier otro persona ta pasa piki esaki y pa via di nos boca e microorganismo ta drenta un otro persona su sistema.
Na momento cu e microorganismo drenta nos sistema e por ocaciona dolor di bariga, keintura, diaree y sacamento. Den casonan extremo of serca mucha e persona por asta deshidrata debi na cantidad grandi di likido cu eta perde door di keintura, sacamento y diaree.
Pa evita transmision di malesa gastointestinal ta importante pa pone extra atencion na nos higiena di man. Labamento di man cu awa y habon prome cu come, despues di bay wc y durante cualkier ora di dia ta yuda minimalisa e risico pa sigi transmiti e malesa. Desinfecta superficie nan cu ta wordo usa door di e persona infecta (wc, man di porta di baño, unda cu e persona por a mishi)
Na momento cu un persona tin diaree cu of tin sacamento ta importante pa:
- Evita di bay trabou of di hiba un mucha malo scol of crash.
- Vigila e persona bon pa evita deshidratacion, especialmente mucha y adulto mayor. Percura pa e persona/mucha bebe hopi likido, por ehempel awa, juice di apple, sopi bulllion, pedialite y mas. Si e persona no tin apetit pa come ta ok pero ta importante pa e bebe hopi likido.
- Vigila e persona su temperatura di curpa, si esaki subi riba 38°C consulta cu dokter di cas riba cua medicamento lo ta miho pa uza.
ORANJESTAD - Den un reunion diaranson 31 di mei, minister Geoffrey Wever a ricibi un presentacion for di Dutch Caribbean Performance Rights Organization (DUCAPRO) riba e posibilidadnan pa fomenta un Creative Music Industry mas vibrante na Aruba. Dirigi pa Sr. mr. David Kock, DUCAPRO ta un organisacion cu su meta ta pa fomenta un industria creativo mas lucrativo pa e artistanan, door di proteha nan propiedad intellectual mas activamente.


text:
AVP ta informa: Bandera gigantesco berde a cuminsa bula riba Green Square
ORANJESTAD – Lider di Partido AVP Mike Eman tabatin e honor pa e hisa bandera grandi di partido diamars atardi na Green Square hunto cu e candidato di hubentud Marksonn Maduro den presencia di tur e otro candidatonan pa eleccion parlamentario dia 22 di September awor. Mientras cu Robert Maduro tabata canta e cancion “Nos ta AVP cu Orguyo” e bandera grandi tabata bay laira den presencia di un cantidad grandi di simpatisante di e partido berde.
“Cu hisamento di e bandera riba Green Square nos ta dal otro paso mas cerca di inicio di campaña 2017. Manera mi a bisa caba, locual tabatin te awor tabata un “warming up”. Ta awor nos ta bay cuminsa.”
E lider a bisa cu hisamento di e bandera ta establece asina un area hopi importante di e campaña di e partido berde. Ya caba tin un animo hopi grandi cerca e candidatonan, activistana y boluntarionan di partido y candidatonan. A dicidi, e lider a bisa, pa pone hopi energia den e campaña aki pa mustra e pueblo riba e desaroyo grandi positivo cu tabatin e ultimo 8 añanan,, manera bario y scolnan renoba, canchanan deportivo nobo cu yerba, remodelacion di hopi espacio publico, aumento di bijstand y pensioen, reduccion di prijs di awa y coriente, cambio pa miho calidad di bida pa e ciudadanonan. Pesey 2017 ta e aña pa concretisa e base fuerte aki pa futuro, progreso y prosperidad por continua.
AVP, Mike Eman a bisa, ta invita henter pueblo di Aruba pa bin diabierna awor, dia 21 di juli, pa apertura di Green Square na skina di Adriaan Lacle Blvd y Lloyd G. Smith Blvd, ora cu lo keda presenta oficialmente e candidato pa hubentud Marksonn Maduro.
Diabierna awo ta bay tin un ambiente grandi cu musica di Audio Rush; Perfect Sound; Phattunez; Le Groove; Rincon Boyz; Tsunami; Nutzbeatz; Sticky Sound hunto cu e pueblo di Aruba. Yega.


text:
E parlamentario pa fraccion di AVP, sra Gerlien Croes diahuebs mainta a yama un conferencia di prensa y a hiba su palabra unda a papia riba e desaroyonan pasando ultimo siman den su partido y su persona y tur hende por a sigui esaki.
Ta na su luga pa mi duna di conoce cu desde 3 pa 4 siman cu tin algun acontesimento a bin ta desaroya su mes for di cual a culmina su mes unda dialuna ultimo den asina yama Partijbijeenkomst unda mi ta reteira cu e no ta un Partijraad pero mas bien un Partijbijeenkomst, abase di esaki mi ta para aki dilanti boso y desapunta y desilusiona unda dialuna ultimo tabatin un reunion yama for di cual mayoria miembro di fraccion di avp a keda bisa y informa y tabata presente.
Ami Gerlien Croes cu den facto ta funciona e ultimo 2 aña como un miembro di fraccion di e partido ta traha tur dia den parlamento, y e trabou cu mi ta desplega y e voz cu mi ta hiba den nomber di partido, y mi ta considera esaki un falta di respet cu mi persona no a keda avisa ni prome y ni despues di e reunion cu tabatin un reunion cu tabatin dialogonan cu a tuma luga pa loke ta e reunion anochi.
Pami e ta inaceptabel con bo ta funciona den un funcion caminda abo ta bin ta carga y lucha y vocivera pa e partido y bo no ta wordo bisa cu tin reunion ta keda tuma den oficina cera.
Mi ta sintimi desapunta y desilusiona si papia cu avp ta mi cas y bo por wordo trata asina den bo cas, si ta den bo cas mes bo ta wordo trata asina pasobra bo por tin un diferencia di opinion kico ta para di pafo.
Diaranson Gerlien a keda pidi pa tin reunion cu e lider di partido y a hiba combersacion y den esaki mi kier pidi comunidad, pueblo y mi votadornan pa dunami e espacio, pasobra despues di e combersacion aki mi tin cu bay bek cerca mi grupo, y e personanan cu for di 6 aña pasa nunca a lagami na caya di lagami na caya, den e momentonan aki mi ta confirma y reevaluando mi posicion pa futuro den politica y mi no por tuma desicion despues cu e combersacion cu a tuma luga cu e lider di partido y mi mester bay bek den mi seno.
Desde 2017 ma subi lista pueblo no tabata conoce gerlien e tempo ey y mi haya e sosten grandi di comunidad, y despues den siguiente eleccion ma haya confiansa den e pueblo pa bira oficialmente nan representante y awe no ta Gerlien so por tuma un decision asina grandi cu mester wordo tuma.


text:
Dialuna mainta durante conferencia di prensa di Gobierno di Aruba, Prome Minister Evelyn Wever-Croes a cuminsa cu enfatisa cu Aruba ta den pleno recuperacion. Nos ta mirando cu e efectonan devastador di e pandemia ta kedando atras. Nos turismo ya caba a surpasa e nivel di prome cu e pandemia. Pa loke ta entradanan di turismo, aworaki nos ta na 118 % caba compara cu prome cu e pandemia. Nos economia ta creciendo. Pa aña 2023 a premira cu nos economia lo surpasa y lo ta na 101.1% di e situacion cu e tawata ta prome cu e pandemia y cu un crecemento economico cu a worde premira di 4.5% pa e aña aki y ta pendiente di e cifranan exacto di esaki cu dentro di poco lo wordo informa, pero sip or bisa cu nan ta bayendo miho di loke cu a wordo spera.
Cu e crecemento economico tambe, por mira cu cuponan di trabou a wordo crea. Mas di 1500 mama y tata di famia a haya trabou. E cifra di desempleo prome cu pandemia tawata na 5.2%. Durante e pandemia, e cifra di desempleo a subi ta na 8.8% y esaki awo e ta na 6.5%. Nos por mira cu e cifra ta bahando di e percentahe cu e tawata prome cu e pandemia pero no a yega ainda na e nivel cu e tawata na 2019 indicando tambe cu ainda tin trabou pa haci y tin plannan concreto pa logra pa mas hende haya trabou. E situacion social di nos pais ta dificil. Apesar di esaki, 24 cas social a worde entrega na 2022 y ta trahando 48 cas social mas pa wordo entrega prome cu fin di 2023.
Nos finansas tambe ta bayendo den e bon direccion cu un surplus pero mas importanta ta e proyeccionnan cu tin pa diferente aña tambe ta indica surplusnan. Gobierno a tuma e decision cu no solamente kier recupera pa bay bek na e nivel di prome cu e panemia, pero recupera miho cu prome cu e pandemia, manera Prome Minister ta enfatisando, “Not only bounce back but bounce forward”. Den esaki, Gobierno ta trahando a traves di e ‘Landspaketten’ riba diferente reforma.
Un tema den e parti financiero cu semper a haya hopi atencion ta e tema di personal di Gobierno y aki tambe por mira cu ta trahando cu mas eficiencia y ta logra di hisa e eficiencia cu tin den e aparato gubernamental. Recientemente, a lansa riba e website di Departamento di Recurso Humano e ‘Land Aruba Academy’. Tur empleado publico por sigui diferente curso y trainingnan online gratis pa amplia nan conocemento y por ta mas eficiente y efectivo den nan trabou. Empleadonan por obtene certificadonan cu lo yuda nan tambe den nan carera den Gobierno.
“Despues cu Aruba a pasa den un crisis asina devastador, cu trabounan determina di cada un di nos, nos a drenta den e fase di recuperacion. E enfasis di Gobierno den e fase di recuperacion ta pa desaroya nos pais di tal forma pa haya e balance entre mantencion di naturalesa y medio ambiento y desaroyo pa crea mas cupo di empleo”, Prome Minister a expresa.


text:
College Aruba Financieel Toezicht (CAFT) a mira cierto cambio positivo den e presupuesto 2016. Gobierno a simplifica e proyeccion pa termino largo (meerjarenraming) hunto cu un miho splicacion. Pero finalmente e cifranan no ta substancia esaki suficiente pues ainda CAFT tin duda cu lo realisa e metanan proponi.
Esaki por lesa den nan rapport riba e presupuesto 2016.
Puntonan critico principal:
-gobierno ta premira un crecemento economico mas positivo (3.8% mientras CAFT ta premira 3.5%). Pues gobierno ta spera di haya por ehemplo mas entrada a base di e cifra aki cu segun CAFT ta mucho positivo. En general gobierno ta proyecta cu su entradanan lo crece cu 6%, locual CAFT no ta considera realistico. Tampoco gobierno a substancia esaki debidamente pa asina CAFT por verifica e datonan.
-Gobierno no a corta suficiente den gasto personal. Nan a presupuesta 6 miyon menos compara cu a√Īa pasa pero e suma aki ainda ta keda hopi menos cu gobierno prome a proyecta di 90 miyon florin.
-CAFT ta conseha pa introduci e Algemene Bestedings Belasting (ABB) mas pronto posibel, prome parlamento lo aproba e presupuesto 2016. Pasobra den e presupuesto ya ta tene cuenta cu e extra 50 miyon cu e impuesto aki mester genera na entrada pa gobierno.
-E organo di consulta ta conseha pa gobierno lo presupuesta un suma extra (13 miyon) pa asina tin placa pa gastonan inspera. Aworaki no tin niun placa reserva como cu na final di 2014 nos pais ta 2.4 biyon den cora (eigen vermogen).


text:
E Barco di Marina Hulandes Zr.Ms. Holland a intercepta dos transporte di droga di droga riba 25 di februari, den cooperacion cu Marina di Colombia riba Lama Caribe.
E botonan rapido (go-fast) a keda descubri pa medio di un avion di patruya maritimo di Wardacosta Region Caribe y un helicopter di Marina Colombiano. Hr.Ms. Holland a manda un helicopter embarca di Wardacosta Mericano y e FRISC, un boto rapido, cu un ekipo combina di tripulacion di e barco, y a bay abordo di e destacamento di mantencion di lei di Wardacosta Mericano. Despues di a duna seƱalnan pa stop, e go-fast no kier a stop.
Despues di a los algun tiro di advertencia e presunto contrabandistanan a entrega nan mes. E di dos go-fast a keda deteni pa e barco di Marina Colombiano ARC Victoria. En total 800 kilo di cocaina a keda confisca.
E presunto contrabandistanan y e contrabanda a keda traspasa pa Wardacosta Mericano. E presunto contrabandistanan lo keda persigui na Estados Unidos.
Zr.Ms. Holland desde October 2022 a keda desplega como barco patruyero den Region Caribe Hulandes, y ta alterna e lucha contra droga cu apoyo di Wardacosta Region Caribe Hulandes y cu Wardacosta di Estados Unidos di Merca. E barconan Hulandes den Region Caribe tambe ta coopera cu Marina di Colombia den e lucha contra droga.


text: Trabounan di renobacion na Sint Aloysius School ta cla pa cuminsa. Prome Minister Evelyn Wever – Croes durante su bishita na e scol dialuna mainta, a gradici un y tur pa e pansenshi cu tabatin desde cu mester a muda for di e scol y a felicita e ekipo cu e trabounan cu lo incia. Cinco aña pasa docentenan y alumnonan mester a bandona e edificio di Sint Aloysius School pa motibo di mal condicion. Prome Minister Wever – Croes ta gradici henter ekipo di e scol, docentenan, mayornan y alumnonan pa e pasenshi cu tabatin den e edificio cu tabata aden durante e periodo aki. E edificio no ta esun di mas adecua pa duna les, pero e ta un edificio di emergencia. “Den 11 luna of menos ya por cuminsa muda den e scol completamente renoba”, Prome Minister a expresa. Por ultimo Prome Minister a gradici SKOA pa e pasenshi desplega y tambe na Minister encarga cu enseñansa Endy Croes pa a insisti pa e proyecto aki por bira realidad. Parlamento na mas di un ocasion a aloca fondo pa e proyecto aki y awor ta mira cu e ta bira realidad. Pabien Sint Aloysius!”, Premier Wever – Croes a termina bisando.


text:
Hòmber ta basha sushi banda di Lagun
KRALENDIJK – Manera ta e kos di mas natural na mundu, djasabra tardi un hòmber a basha dos konteiner di sushi den mondi den...
Vehíkulo bandoná riba rotònde Sùrnan di Roosendaal
KRALENDIJK — Djaluna mainta alrededor di 8’or un persona pa un òf otro motibu a stashoná su ko’i kareda dilanti di Misa San Bernardo.
Baluarte di Tera Kòrá
Djamars bario di Tera Kòrá e selebrá 167 di eksistensia. E selebrashon di e dia a tuma lugá na Sentro di Bario Tera Kòrá....
Tati Frans aksidentá durante kompetensia
KRALENDIJK – Pronto rekuperashon pa Tati Frans. Esei ta un deseo ku ta bini di diferente hende di vários parti di mundu pa e...
Selebrashon 167 aña bario Tera Kòrá
KRALENDIJK – Djamars bario di Tera Kòrá e selebrá 167 di eksistensia. E selebrashon a inisiá ku selebrashon di Santa Eukaristia ofisiá pa Pader...
Aparato gubernamental mester funshoná optimal
KRALENDIJK — Nos ke pa nos aparato gubernamental ta funshoná optimal. Si e aparato no ta bon ekipá, nos lo no yega niun kaminda. Nos hendenan meresé un servisio...
Nos mes hendenan mester ta prepará
KRALENDIJK — Diputado Clark Abraham durante un enkuentro ku prensa a papia tokante skol i ke pa prepará hóbennan pa Boneiru, esta habri mas posibilidat pa nos mes hóbennan. El...
Selebrashon ‘Dia di Independensia di Perú
KRALENDIJK — Djabièrnè último e rekordá dia di independensia di Perú ku a inisiá den oranan di mèrdia ku ofrenda floral na Plenchi Simon...
Konekshon entre Aruba, Boneiru i Kòrsou ta posibel
KRALENDIJK — Den un kombersashon na un kanal di televishon di Kòrsou, TV-13, a sostené ku minister di ekonomia, Steven Martina, por a tende kon el a bisa ku...
Biahe di interkambio pa Colombia ta amplia horizonte di studiantenan
KRALENDIJK — Miéntras preparashonnan pa Study & Career Event Bonaire 2017 a kuminsá kaba, seis studiante di MBO, sektor di konstrukshon, a hasi un biahe di interkambio dia 12 di...


text:
E farmaceutico Suiso, Roche, a haya un autorisacion di urgencia di e agencia mericano di medicamento (FDA) pa pone na prueba un metodo di e diagnostico di Zika.
Aunke ainda no ta homologado, Food and Drug Administration (FDA) a duna su bon bista na e test, yama LightMix Zika, argumentando cu lo trata di un situacion di urgencia, Roche a indica den un comunicado.
“E test LightMix Zika ta un test molecular cu ta permiti e profesionalnan sanitario detecta rapidamente e virus” Uwe Oberlaender, directora di Roche Molecular Diagnostics, a bisa, cita den un comunicado.
E virus di Zika ta wordo considera responsabel di e aumento di casonan di microcefalia, un malformacion di e recin nacinan grave y ireversibel, vooral na America Latina y tambe ta kere cu ta provoca enfermedadnan neurologico den adulto manera esun di Guillain-Barre.
E sangura Aedes Aegypti ta considera como e vector principal di transmision di e virus.
Roche, e lider mundial di oncologia, ta un di e farmaceuticonan grandi mundial cu nan ta desaroyando testnan di diagnostico di Zika.
Fuente: NTN24


text:
Servisio di inteligensia Britániko a tuma 1000 spion nobo.
E servisio di inteligensia britániko MI-16 a amplia su kantidat di spion. Aktualmente nan ta traha ku 2500 spion, pero esaki mester bira 3500 agente sekreto den e próksimo kuater añanan segun BBC. MI-16 no a duna niun informashon tokante e spionnan. E hefe di e servisio di inteligensia Alex Youbfer a bisa ku e menasa di teroristanan islamítiko lo dura años. E servisio di inteligensia ta ópera rònt mundu pa asina protehá interesnan britániko. Eskritornan manera John le Carré i Ian Fleming ku a skibi e personahe di James Bond, a hasi MI16 famoso mundialmente.


text:
Gerrit Schotte ku mas voto personal, siguí pa Eugene Rhuggenaath i Hensley Koeiman. (Listanan)
E lista di votonan personal pa kada partido ta konosí. Ta remarkabel ku den e elekshon aki riba sigur dos lista, tabatin kandidatonan ku a kue mas tantu voto ku e lider mes. LISTA di VOTONAN PERSONAL di LIDERNAN 1 Schotte, Gerrit F. 8854 2 Koeiman, Hensley F. 6349 3 dos Santos, Miro Amparo 5907 4 Leeflang, O.V.E. 3512 5 Jesus geb.Leito, Zita A.M. 3439 6 Moses, Marilyn C. 2952 7 Cooper, Charles F. 1869 8 Davelaar, Humphrey A. 1689 9 Córdoba, Jaime L. 1434 10 ROSARIA, Alex D. 1330 11 Scheperboer-Parris, Geraldine C.A. (Gera) 1106 12 Rosalia, René V. 1103 13 Asjes, Ivar O.O. 616 VOTONAN PERSONAL MOVEMENTU FUTURO KÒRSOU (MFK)
VOTONAN PERSONAL MOVEMENTU KOUSA PROMÉ (MKP)
VOTONAN PERSONAL PARTIDO UN KÒRSOU HUSTU (UKH)
VOTONAN PERSONAL PARTIDO MAN
VOTONAN PERSONAL PARTIDO KÒRSOU DI NOS TUR
VOTONAN PERSONAL PARTIDO PA ADELANTO I INOVASHON SOSIAL (PAIS)
VOTONAN PERSONAL MOVEMENTU PROGRESIVO (MP)
VOTONAN PERSONAL MOVEMENTU PATRIÓTIKO I ADELANTO SOSIAL (PAS)
VOTONAN PERSONAL PARTIDO DEMOKRAT
VOTONAN PERSONAL PARTIDO ALTERNATIVA REAL (PAR)
VOTONAN PERSONAL PARTIDO PRO KÒRSOU (PK)
VOTONAN PERSONAL PARTIDO PUEBLO SOBERANO (PS)
VOTONAN PERSONAL PARTIDO NASHONAL DI PUEBLO (PNP)


text:
Tempo Aruba, e prome agencia di empleo riba e isla, ta celebra e aña aki su di 30 aña di existencia. Gitta de Wit a lanta e compania na 1993 y for di e tempo ey ta hunga un rol importante den e desaroyo di e economia di Aruba. Brindando servicio amplio di trabounan flexibel den diferente sectornan, entre otro, horeca, construccion, salubridad y servicio, Tempo Aruba a crece pa bira un di e agencianan di empleo di mas grandi y profesional di Aruba.
Trinta aña pasa, ora cu Tempo Aruba a habri su porta pa prome biaha den e edificio di Layex den Wilhelminastraat, ainda tabatin poco atencion pa e gestion di empleo temporal riba e isla. E crecemento economico y e turismo floreciente, a haci esaki a bira cada bes mas importante.
Hunto cu Mayra Arends, kende tambe a hunga un papel cardinal na inicio di Tempo, a cuminsa ofrece na compania e posibilidad di traha na un manera mas flexibel cu nan recurso di personal. Den cooperacion cu Bert Vermaas, a desaroya e software necesario y for di e tempo ey, Tempo Aruba ta fungi como un sorto di ‘matchmaker’ entre compania y e forsa laboral.
“Nos ta sumamente orguyoso di loke nos a logra den e ultimo 30 aña,” asina Sigrid Hammelburg, Managing Director desde 2017 a duna di conoce. “Nos a yuda hopi compania haya personal, como tambe percura pa hopi hende tin un trabou, sea temporal of fiho. Nos ta gradici tur compania y trahado pa nan sosten y naturalmente, tur colega di Tempo cu a contribui na e 30 aña aki. Pero nos falta hopi ainda pa ta cla,” asina Sigrid Hammelburg a bisa acerca. “Nos ta keda comprometi na sigui ofrece e miho servicio na nos clientenan y pa promove e oportunidadnan di trabou riba e isla.”
Den e ultimo 30 aña, Tempo Aruba a gana hopi experiencia den e sector di empleo temporal y a traha un network amplio di compania y forsa laboral.
Tempo no solamente ta ofrece trabou flexibel, pero tambe training y guia na e personal pa yuda nan den nan desaroyo personal y profesional. Hammelburg ta enfatisa tambe e importancia di e angulo positivo y enfasis riba resultado den nan manera di traha.
E celebracion di 30 aniversario di Tempo Aruba ta un logro pa e compania y un señal di su trayectorio exitoso como agencia di empleo riba e isla.
Hammelburg ta wak dilanti cu confiansa y ta keda cu e empeño di ofrece e miho servicio na su clientenan y e avance di e oportunidadnan di empleo riba Aruba. Y no solamente na Aruba, pero Tempo tambe ta activo na Corsou, Boneiro, St. Maarten, Saba y St. Eustatius.
“Nos ta celebra e 30 aniversario aki den grandi, segun Sigrid Hammelburg. “Candidatonan cu inscribi pa trabao aworaki tin e oportunidad cada luna di gana diferente premio, manera un smart watch, certificado y te hasta un Sony PS5.” Kier men, ta bal la pena pa inscribi bo mes aworaki na Tempo.”
“Nos kier keda conecta,” asina Sigrid Hammelburg a sigura. “Ya caba pa 30 aña nos ta trece e forsa laboral y companianan hunto.” Esey ta y ta keda nos punto fuerte.
Sigui Tempo Aruba riba media social of bishita nos website na www.tempoaruba.com y keda na altura di tur e oportunidad profesional cu tin.


text:
Riba e página aki bo ta haña sa mas di kiko e ministerio aki ta para pe, ken ta su Minister i kiko e ministerio ta brinda. Ministerio di Enseñansa, Siensia, Kultura & Deporte ta dirigí su mes primeramente riba desaroyo di maneho, proyekto di legislashon, mantenshon di kalidat i supervishon riba tereno di Enseñansa, Siensia, Kultura & Deporte.
Ministerio di Enseñansa, Siensia, Kultura & Deporte ta konsistí di kuater diferente sekshon ku meta i trabounan diferente. Tur ta traha ku e mes un vishon: Kòrsou ta bai tin un sistema di enseñansa den kua kada siudadano tin e derecho i e oportunidat pa risibí un edukashon na nivel pa por logra integrá su mes den e komunidat teknológikamente moderno ku nos ta biba aden.Den e parti aki dedikashon kontinuo na enseñansa i formashon ta pará sentral. Di e manera aki e ministerio ta duna su aporte pa yega na realisashon di e vishon di Kòrsou komo pais.
Gobièrnu ta felisitá nos pelotero Kenley Jansen


text:
No ta tur ora konseho pa vakuna na biaheronan ta kuadra.
Segun e asosiashon di konsumidó ulandes, regularmente tin algu robes o e konseho riba rísiko pa salú pa biahenan leu, no ta kuadra. Esaki a base di un investigashon chikitu.
Kontroladornan inkógnito di e asosiashon a bishitá binti dòkter i sentro di vakuna. Na tur e konsultorionan tabatin algu ku no ta kuadra. Hopi bia ta rekomendá vakuna kontra hepatítis B i rabies, miéntras no tabata nesesario. Di otro banda eróneamente ta bisa un biahero ku e no tatin mester di un di dos vakuna pa hepatitis A. Un fayo grandi, segun e asosiashon. Na diesseis di e binti konsultanan no ta duna informashon tokante posibel síntomanan di e vakuna òf píldora ku a rekomendá; prinsipalmente efekto di e píldoranan kontra malaria por ta grandi. Tambe e informashon tokante sangura no semper tabata kompletu. Mayoria konseho no ta menshoná ku mester usa e produkto DEET, kontra e sangura di dengue, durante dia tambe. Na Sur- i Sentro Amérika e sangura di dengue i keintura hel tin mal nòmber pasobra nan por transmití e vírus di Zika. P’esei kuater muhé na estado, trahando inkognito komo kontrolador, a puntra konseho tokante un biahe pa Surnam, inkluso biahe pa interior di e pais. Dos di e dòkternan no a deskonsehá e biahe, lo kual ku sí mester a sosodé. No ta prudente pa duna muhénan na estado un vakuna kontra keintura hel.


text:
KRALENDIJK- E siman akí a kuminsá e programa anual di angua kontra grip na Boneiru. Hendenan den grupo di riesgo por tuma kontakto ku dòkter di kas pa traha sita pa e angua ku ta grátis.
Hende riba 60 aña, hende ku malesa (manera diabétis, malesa di kurason, pulmon òf nir) òf un resistensia abou, ta kore mas riesgo di salú ora nan haña grip. Ora un hende pasa e angua di grip, su kurpa ta reakshoná trahando antikurpa kontra e vírùs di grip. Esei ta pone ku e chèns pa haña grip ta mas chikitu. Por sosodé ku e persona akí tòg ta haña grip. E angua kontra grip ta sòru e ora ei ku e ta bira ménos malu i e chèns pa komplikashon, manera pulmonia òf problema ku kurason, ta mas chikitu.
Prevenshon
Gobièrnu ta nota ku grip ta plama di mes manera ku COVID-19. P’esei ta konsehá pa tosa i nister den èlebog òf den un lensu di papel i regularmente laba man ku awa i habon. E angua kontra grip ta protehá solamente kontra e vírùs kontra grip. Pues personanan ku a haña e angua di grip, no ta protehá kontra otro vírùs, manera e vírùs ku ta duna fèrkout òf e vírùs di corona.
Departamentu di Salubridat Públiko di Entidat Públiko Boneiru ta organisá e programa den koperashon ku dòkternan di kas.


text:
KRALEDIJK- STINAPA a anusiá djarason ku ku for di 1 di mei te 31 di òktober ta prohibí pa kohe kref den awanan di Boneiru, Klein Bonaire i Lac.
Den e periodo aki kref ta par, p’esei e prohibishon. E lei aki ta kana samsam ku esun di Venezuela. Den e periodo di 1 di mei te 31 di òktober no por kue, kumpra, sirbi, bende ni kome kref fresku.
Ora e temporada habri atrobe dia 1 di novèmber por kohe kref entre Willemstoren i Malmòk na e kosta pariba di Boneiru. Kref ku kue den e temporada ei mester midi mas grandi ku 12 centimeter si midi di punta di kabes pa e lomba, ku otro palabra e rabu no ta den e midí.
Webu
Durante di e periodo di kalor e kreft muhénan por pone kasi shenmil webu. Esaki por sosodé dos biaha den e periodo. E ta tene e webunan riba su rabu pa algun siman te ora nan ta kla pa sali. Ta prohibí pa kohe kref ku tin webu.


text:
Den e kasi 40 añanan ku Elis Juliana ta tene eksposishon di pintura i skultura, hopi pais i públiko a sera konosí ku su arte i, pa medio di esaki, ku Kòrsou. Pa un selekshon, mira nota.
For di añanan 60 Elis Juliana ta kuminsá skulpi figuranan impreshonante for di piedra di laman. Eksperimentá ta inherente na Juliana, pues no ta sorprendente ku riba tereno di skultura tambe e ta manifestá esaki. Inovadó Juliana ta uza koral inusual pa krea su imáhennan. Mester trata e koral akí - yamá tambe piedra muhé –, un tipo di piedra lihé, ku masha kuidou. Kontrali na loke e nòmber ta sugerí e no ta piedra di koral ma koral di laman ku pa motibu di su peso lihé ta drif bin ariba. Piedra machu ta piedra duru, pegá den fòndu di laman. Piedra di koral mes ta masha pisá. Te ainda informashon ta mustra no tin na Kòrsou otro skultor di koral di laman.
Konosedónan ta pretendé ku pafó tampoko no ta konosí ku tin. Juliana ta konsistente den uzo di loke ta propio di Kòrsou pa su siensia i su arte. E ta traha segun e prinsipio di kita partinan dje material original enbes di agregá na e material, hasiendo uzo dje forma básiko ku e material tin kaba. E téknika akí ta mas delikado i difísil: e mas mínimo moveshon malu por kousa daño ireparabel. Un di su ophetonan preferí pa skulpi ta muhé, prinsipalmente muhé na estado. Algun título di su skulturanan: Muhé, Muhé na soño, Ensinta, Fertilidat, Sekreto femenino, Mama ku yu, Yab’i futuro, Machu kumplidó. E último akí ta karakterístiko pa e manera ku arte ta sirbi Juliana su propósitonan analítiko, krítiko i edukativo: un hòmber ta karga su enorme parti íntimo riba su lomba.


text:
Diamars mainta 6.30 a tuma lugar inval riba cas di ex minister Chris Romero y algun coordinador di dje durante cu e tabata minister. Ta trata di 4 adres; Butuco, Sanicolas, Savaneta y Noord- Altovista.
E caso cu ta bao investigacion a haya nomber “Kwihi”. Aki ta sospecha e personanan aki di un of otro contract cu a wordo cera unda ex minister a firma. E contractnan aki lo no ta conforme regla.
Un di e casnan ta di Eumar Koolman, e coordiandor mayor di Romero y man drechi. Tambe a acudi na cas di Eddie Briesen y otro cas mas na Noord.
Eumar Koolman
Koolman ta un ex campañador firme di AVP, di Andy Lee y Mike Eman cu despues na 2017 a switch pa Chris Romero. E tabata manera un consehero principal di Romero durante periodo cu Romero tabata minister. Despues cu Romero no a bolbe bek, Koolman aparentemente a cumpra e corant Awe Mainta for di Toko Winklaar y ta manehando e corant ey.
Ministerio Publico a manda e informe aki.
Caso Kwihi
Awe a tuma lugar huiszoekingnan bao guia di huez-comisario relaciona cu un investigacion di algun contrato di servicio cera dor di C.V.J. Romero den su funcion di minister e tempo ey. E zoekingnan a tuma lugar na cuatro adres. Ta trata un investigacion di Landsrecherche.
Na e cuatro adresnan a tuma entre otro, portadornan di informacion y administracion den beslag.


text:
Segun e plan Nacional di vacunacion contra COVID-19 na Aruba, na e momento aki ta na turno pa ricibi nan vacuna algun personal trahando den cuido y e adulto mayor di 60+. Conforme afspraak cu Hulanda Aruba lo ricibi su 3er batch di vacuna diamars dia 23 di maart y ademas nos a caba di ricibi e grato noticia cu nos lo ricibi ademas di e 11.700 doses un extra di 5.850 doses di e vacuna Pfizer. Cu e cantidad di doses aki Aruba ta cla pa cuminsa vacuna e siguiente grupo di meta. E siguiente grupo di meta na turno ta personanan entre 18 cu 59 aña cu ta na risico pa motibo medico. Na e momento aki DVG ta bezig ta trahando hunto cu dokternan di cas pa por prepara locual ta nesesario pa haci vacunacion di e grupo di meta aki posibel. Dokternan di cas lo haci seleccion di esnan cu ta rosorta bou di e grupo di meta aki, abase di un lista acorda di malesanan y condicionan di salud.
Cuidadanonan cu a registra via Aruba Health App of na edificio di MFA lo wordo indentifica abase di e lista cu dokternan di cas lo provee y e personanan aki lo ricibi un invitacion pa por bin vacuna. Esaki lo sosode na momento cu e grupo di meta ‘na risico pa motibo medico’ ta na turno. E lista cu DVG lo ricibi di dokternan di cas ta ensera number di AZV di e persona cu ta cualifica pa ricibi e vacuna dentro di e grupo di meta. DVG lo no ricibi ningun tipo di informacion medico di ningun pashent cu otro palabra DVG lo no ricibi informacion ki malesa of condicion di salud e persona tin. No obstante cu dokter di cas ta manda e informacion di e patient cu ta cay bou di e grupo di riesgo, ta urgi tur persona pa registra nan mes via e Aruba Health App of na un di e edificionan di MFA pa asina nan por ricibi nan afspraak pa vacuna. Si un persona ta pensa cu e ta resorta bou di e grupo di meta defini como “na risico pa motibo medico”, pero ta contra of no ta desea pa su informacion wordo duna na DVG, e persona mester tuma contacto cu su dokter di cas.
E grupo di meta cu ta na risico pa motibo medico ta ensera:
• Patient cu tumor maligno diagnostica den ultimo 5 aña
• Patient despues di transplante di organo, stamcel of beenmerg
• Patient cu un grado primario di deficiencia inmunologico
• Personanan su sindrome di Down
• Patient cu condicionan neurologico pa cual motibo nan respiracion ta comprometi
• Persona cu obesidad morbil (body mass index (BMI >40)
• Patient cu desfuncion di su via respiratorio/pulmonnan y patientnan cu condicion cronico di su funcion di curazon
• Patient cu diabetes
• Patient cu malesa cronico di rion (pashent cu ta dialisa y cu a ricibi transplante)
• Patient cu un afweerstoornis of cu ta wordo trata cu medicamento pa suprimi su sistema inmunologico pa cual motibo e pashent ta sufri di menos defensa contra infeccion di e via respiratorio
• Personanan cu deficiencia mental cu ta biba den institutonan of casnan di cuido.


text:
WILLEMSTAD- 22 di ougùstùs, 2022 – Ajax i Kòrsou a duna nan kolaborashon un èkstra impulso. Kòrsou ta Partner Ofisial for di 2020, i ta entre otro prominentemente visibel riba manga di ünifòrm di Ajax durante kompetensianan hulandes. For di temporada pasá ta permití pa tin un logo riba manga durante kompetensianan europeo tambe, i p’e motibu akí Kòrsou tabata visibel den e temporada anterior durante tur partido ku Ajax a hunga den Champions League tambe. P’e temporada di 22-23 e akuerdo akí a keda alargá i atrobe Kòrsou lo aparesé riba manga durante tur partido ofisial ku Ajax hunga na Europa.
Menno Geelen, direktor komersial di Ajax: “Temporada pasá Ajax 1 a klousurá e temporada na Kòrsou. Durante e bishita akí e hungadónan di Ajax a disfrutá di e isla i nan a sòru pa hopi kara kontentu dor di nan bishita na diferente skol i proyekto. Banda di esei nos por a laga tur nos siguidónan mira kon bunita Kòrsou ta. Esei nos lo sigui hasi meskos den e temporada benidero. Ku e nòmber riba manga den Champions League, Kòrsou ta keda visibel tambe p’e fanátikonan internashonal di Ajax i di futbòl en general.”
Muryad de Bruin, counterpart director di Ofisina di Turismo di Kòrsou: “Nos ta ansioso pa un temporada nobo di Champions League ku e logo di Kòrsou riba manga di e kamisa di ünifòrm. Den e temporada anterior nos a mira kon grandi e alkanse internashonal di Champions League ta. E partidonan ta ser transmití den hopi pais ku ta mashá importante pa Kòrsou. Nos ta kontentu ku pa medio di e kolaborashon internashonal akí ku Ajax, den e temporada benidero nos lo ta visibel atrobe den e paisnan akí.”


text:
Si bo topa ku un animal ku ta heridá mester dun’é yudansa. Kiko ta e promé kosnan ku bo por hasi promé ku bo bai un dòkter. Paga tinu, esakinan ta algun kos ku bo por hasi pa yuda ku e promé asistensia pa bo por stabilisá un bestia, despues bo ta bai un dòkter SEMPER.
Reglanan básiko
- Keda trankil
- Yama un veterinario
- Protehá bo mes i bo besindario pa evitá mas desgrasia, traha safe
- Sòru pa bo no wòrdu mordé, di skòp òf huñá
Promé chekeo
- Trakto respiratorio, sòru pa e trakto respiratorio ta liber, pone e lenga di banda, pafó di e boka.
- Respirashon, wak na e pechu si tin respirashon òf pone bo orea na e boka pa bo skucha.
- Sirkulashon, kontrolá si e kurason ta bati. Esaki bo por hasi di un manera fásil na parti paden di e bèl di pia patras. Serka kabai bo por hasi esaki na su kakumbein parti abou. Ei tin un ardu mayó ta kore kaminda bo por sinti e palpitashon di e kurason.
- Inventarisá e heridanan i e situashon
Palpitashon normal di kurason den sosiegu pa minüt
- Kachó chikí 70-120 batí
- Kachó grandi 60-120 batí
- Pushi 120-200 batí
- Buriku 36 – 68 batí (promedio di 44) yu di buriku 60
- Kabai 28-40 batí Yu di kabai 50-80
- Kabritu 70-90 batí
Respirashon normal den sosiegu pa minüt
- Kachó 10-30 bes
- Pushi 20-40 bes
- Buriku 12-44 bes (promedio 20) yu di buriku 28
- Kabai 8-16 bes. Yu di kabai 24-30
- Kabritu 12-15 bes
Temperatura normal den grado Celsius
- Kachó 38-39
- Pushi 38,5-39
- Buriku 36,2-37.8 Yu di Buriku 37,6
- Kabai 37,5-38 máksimo di 41 durante ehersisio. Yu di kabai 37,5-38,5
- Kabritu 38,5- 39,5
©Rescueracao, translation Denice Bezemer.
Like us @ Facebook


text:
Den e carta di retiro, entrega dor di Sr. Leonardo Figaroa, el’a trece dilanti un serie di reclamo riba e maneho di Lider di Partido A21, riba varios aspecto.
Pathological Liars:
Den punto A, Figaroa ta bisa cu ta inacceptabel pa su persona cu un lider di Partido ta expresa su mes asina malo di candidatonan yamando nan “pathological liars” y abiertamente den partijraad ta papia di un forma hopi baho di un miembro di Partido. Ta inacceptabel tambe pa su persona cu un lider di Partido ta bisa den un partijraad cu e no tin confiansa den un miembro, esta Sra. Lejeuz y no ta purba na drecha e relacion.
Mas leeuw Sr. Figaroa ta sigui menciona den punto b) cu ta inacceptabel cu un lider di Partido to expresa su mes di tal forma yamando su persona un “pathological liar” y bisando cu e mester busca ayudo psychologico pasobra e tin un diferentia di opinion cu su maneho.
Tambe den punto C, por lesa cu ta inacceptabel cu despues di election lider di Partido ta haci expressionan unda cu Partijraad ainda no a dicidi kico lo to e futuro di Accion2l. Si nos lo ta formando parti di gobiemo of no. Articulo 11 inciso 1 ta bisa esaki, riba diasabra anochi Sr. Mansur a haci expresionan sin cu Partijraad a haya un espacio pa discuti esakinan y riba di 2 di juli a tene un conferencia di prensa un biaha mas sin tin claridad ainda riba e asunto di impase cu su persona, Sra. Lejeuz y Partido
Tambe Fiagroa den punto d) di e carta ta haya inacceptabel cu un Lider di Partido ta manda un watsapp 1 di juli 2021 na enfoke 90 pa Sr. Andrade y Sr. Paskel informando nan persona cu Partido ta hacienda un Schoonschip, Esaki ta information treci padilanti di un manera hopi informal y mahos y un biaha mas violando articulo 11 inciso 1 unda to haci aparencianan publico den nomber di Accion2l sin consulta cu Partijraad
Finalmente den punte e), Leonardo Figaroa a sigui skirbi cu ta inacceptabel cu Sr. Mansur no a retira como presidente di directiva asina violando articulo 12 inciso 12, mirando cu su persona a postuta su mes riba un lista politico, siendo esaki no mag. Tur esakinan ta e desacuerdonan cu tin den Accion 21, unda e candidato hoben, Leonardo Figaroa, a dicidi di entrega su retiro y a manda e carta aki pa directiva di A21.


text:
Di 26 pa 28 di Augustus lo tin e di 22 edicion di ‘Aruba Internacional Pro-Am Golf Tournament’. Esaki lo tuma luga riba e prestigioso cancha di golf di Tierra del Sol Country Club & Spa. Aruba Tourism Authority conhuntamente cu otro patrocinadonan ta organisando e evento cu e expertonan di Tierra del Sol.
E torneo di golf aki ta un torneo masha popular mes internacionalmente specialmente den e paisnan di Latino America.
Promocion pa Aruba
Aruba Tourism Authority ta haci uzo di e evento di golf aki pa promove Aruba den Latino America y Merca. Cu cooperacion di A.T.A. su oficinanan na varios país, ta organisa diferente torneonan cualificatorio caminda e ganadornan di cada pais ta ricibi e oportunidad di bin hunga e final na Aruba. Tur A.T.A. su oficina di PR den tur mercado
ta contribui grandemente y ta haci tur esfuerzo pa promove Aruba den mundo di golf.
Pa e torneo aki cada ekipo di golf ta consisti di 5 golfista, 1 profesional y 4 amateur.
Entrega di un handicart specializa
E aña aki, oficina di A.T.A. situa na Hulanda a tuma initiativa hunto cu BMVG (Batouwe Minder Valide Golf) y Power Tech Base, pa entrega un asina yama ‘Golf Cart’ (Handicart) special pa esnan cu tin problema físico cu e deseo di hunga golf. E ‘Handicart’ lo wordo entrega door di Aruba Tourism Authority na Tierra Del Sol su ekipo di golf diabierna awo durante e recepcion di apertura. Aki lo bay ta presente e conocido presentador di deporte Jack van Gelder como tambe Elsemieke Havenga kende tabata un campeon Olimico den hockey y awo ta un empresario hopi conoci na Hulanda.
Tierra del Sol
Ta un inmenso placer pa Tierra del Sol un biaha mas ta host e evento aki y ta yuda den e organisacion, conhuntamente cu A.T.A. pa e evento di Aruba International Pro-Am Golf Tournament ta un exito. Durante transcurso di añanan e torneo a demostra su derecho di existencia y ta sigui crece. Den e calendario anual di torneonan di golf cu ta tuma luga na Tierra del Sol, e torneo aki ta den top y anticipacion ta grandi den Caribe.
Ekiponan participando
E aña aki e torneo ta cera cu 24 ekipo en total di e paisnan: Bahamas, Brasil, Colombia, Corsou, Hulanda, USA, Puerto Rico, Venezuela y naturalmente Aruba.
Manera custumber e hungadornan aparte di hunga golf tin un programa social hopi atractivo cu ta inclui brunch, dinner y fiesta di clausura cu entrega di trofeo na e ganadonan di e torneo 2016.
Aparte di e aporte di Aruba Tourism Authority y Tierra Del Sol, e torneo ta conta tambe cu otro companianan manera: Caribbean Mercantile Bank, Aruba Airport Authority, Aruba Aloe, Diamond International, etc.
Pa mas informacion por tuma contacto cu: Amayra Boekhoudt na Aruba Tourism Authority tel. 582-3777 Ext. 254.


text:
KRALENDIJK,Bonaire
Kolegio Ehekutivo ta mantené kontakto intensivo ku
organisashonnan ku ta atendé ku interes di sektor empresarial i otro ‘stakeholder’-
nan pa por reakshoná mas alerta posibel riba efektonan negativo di e medidanan
preventivo ku a tuma pa evitá ku e vírùs di corona ta yega Boneiru.
Komo kontinuashon riba e konsulta ku Kolegio Ehekutivo tabatin riba djabièrnè ku
representantenan di sektor empresarial, pa medio di un karta a invitá tur
organisashon pa un di dos tanda di konsulta, awe kuat’or di tramèrdia na Ofisina
Prinsipal di Gobernashon. Kolegio Ehekutivo tin gana di tende kiko nan ta kere ku
lo mester hasi pa mitigá e konsekuensianan sosial ekonómiko pa nan miembronan
i ku esei prevení pèrdida di kupo di trabou.
Na e momentunan aki Kolegio Ehekutivo ta inventarisá kua ta e medionan ku por
reservá for di su propio presupuesto pa guia nos isla ku ménos daño posibel
durante e periodo kaminda entradanan for di turismo ta kai afó práktikamente por
kompleto. Na mes momentu ta konsultando ku e ministerionan konserní tokante
un pakete di sosten ku ta konsentrá riba islanan BES.
‘Kolegio Ehekutivo ta deseá pa huntu ku boso pone nos skoudernan bou di e
desafio ku e pandemia aki ta trese pa nos. Nos ta boga pa mantené empleo
manera ku e ta pa medio di fasilitá kontinuidat di operashon komersial di e
empresanan di boso miembronan i ku esei mantené nivel di nos forsa di kompra.
Nos ta kombensí ku hasiendo asina nos ta krea e kondishonnan korekto pa nos tur
prepará nos mes pa e tempunan mihó ku lo bolbe bini atrobe’, segun e karta ku
Kolegio Ehekutivo a manda pa Bonaire Bankers Association, Bonaire Business
and Employers Association, Bonaire Hospitality Group, Bonaire Restaurant
Association, BONHATA, USIBO, CURO, Kriabon, Makelaarsvereniging Bonaire,
Vereniging Administratiekantoren en Belastingadviseurs, Vereniging Bonaire
Importeurs en Supermarkten, Bonaire Explorers Association, Bonaire Arts & Crafts
Association, Kámara di Komèrsio Boneiru i Tourism Corporation Bonaire.
Anekso: Karta di 16 di mart pa ‘stakeholder’-nan


text:
Sera konosí | ministerio di finansa : minister di finansa
Publiká riba
27 March 2018
Ministerio di Finansa ta konsistí di departamentunan , servisionan i kompania privá. Kada un ta enkargá ku un tarea ku ta importante den maneho di finansa públiko di pais. Den e seri aki hefe, direktor, sektor general ta splika kiko ta responsabilidat i tarea di nan respektivo departamentu, servisio òf kompania privá, kiko ta su kompromiso ku e instansha ku e ta dirigí i tambe ku pais i kiko ta su retonan ( den konteksto di logro) pa 2018.
Sera konosí |ministerio di finansa : minister di finansa Kenneth A. Gijsbertha


text:
“Na momento cu un trahado comprende e importancia di su rol
den e organisacion, cuerpo policial lo ta excelente. Na momento cu un persona distingui su mes entre e
otronan ta semper di aprecia y di divulga”, asina Alto Comisario di Polis mr. Dolfi Richardson ta inicia su
discurso den presencia di ex Hoofd Inspecteur Roland H. Nicolaas cu a haci acto di presencia pa
reconoce un di e personanan cu a presencia e cambionan den Cuerpo Policial y cu ta wordo reconoce pa
su 25 aña di servicio fiel, esta Maria Dirksz.
“Un di e consehonan cu mas mi a balora den bida ta pa rondona mi mes semper di hendenan confiabel y
leal y esaki mi a haya den Maria Dirksz, un hende cu hopi conocemento y hopi critico y cu un curason pa
e cuerpo policial. Lo mi no por a yega na unda mi ta awe si e persona aki lo no tabata para banda di mi y
hasta tin bes mi dilanti pa guia mi.” Alto Comisario di Polis Dolfi Richardson ta sigui divulga.
Maria Dirksz a cumpli 25 aña di servicio. A inicia su carera na 1990 na momento cu Korps Politie tabata
pasa den un di e renobacionnan mas grandi despues di Status Aparte. Maria Dirksz a sa di pasa dor di tur
e cambionan aki cu e focus principal di pasa su conocemento pa tur envolvi den cuerpo policial y percura
cu tur persona ta informa y comprende e cambionan.
Un persona cu a percura pa e cultura di Korps Politie prevalece y tur esunnan conoce esaki y no haci
erornan cu kisas ta incoregibel. Den un organisacion asina compleho esaki ta e punto di mas referencia.
“Mi a percura pa haci mi trabao cu no tabata uno facil. Perseverancia y actitud di loke mi a siña for di mi
mayornan a yuda mi hopi na principio y awe 25 aña despues mi por ta orguyoso di tur loke mi ta
presencia den Cuerpo Policial.” Maria Dirksz hopi emociona ta relata.
Ex relacionista publico y coordinador Shon Pe Krozendijk tambe tabata presente na e ocasion y a recorda
tur hende e temponan cu e corant Alto Vista tabata wordo traha y a conta cu e inteligencia y dinamismo
di Maria Dirksz. Un persona cu nunca ta di mal humor, cu ta scoge pa prioridad y ta proactivo. Un
persona cu ta percura pa tur hende rond di dje ta produci.
“Mi no por a keda sin ta presente awe, Ex Hoofd Inspecteur Roland H. Nicolaas ta relata. Maria a nifica
masha hopi pa nos organisacion. Un persona sincero y den mi tempo mi man drechi y mi man robes cu a
yudami lanta e cuerpo policial despues di Status Aparte, y mi ta agradecido pa esey y ta desea pa e sigui
progresa.”
Mando Policial di Aruba ta hopi orguyoso di nos propio hendenan, cu ta fungi como un estimulo pa otro
miembronan di Cuerpo Policial duna lo miho di nan y ta inspira pa tambe yega na exito den un
organisacion, Alto Comisario di Polis Dolfi Richardson a conclui bisando.


text: Despues di un periodo di konstrukshon, BIA huntu ku Dabboussi Real Estate ta remodelando e tereno entre ámboedifisio. E partidonan a koordiná ku otro kon ta bai integrá i strukturá e diferente partinan di e kaminda pa logra un separashon opvio di e diferente moveshonnan di tráfiko. Lo bai na kambia e aktual espasio ku tin pa kiss & ride ku lo bira kaminda, mièntras ku e kaminda aktual ta bira e parti pa baha i/o buska un pasahero. E otro parti di e kaminda ta pertené na Daboussi kaminda ku for di entrada di airport por subi e kaminda pa entregá outo di hür.


text:
Check di Abundansia
Instrukshon pa skibi bo check di Abundansia.
Print e check i yen’é.
Ritual di check di Abundansia den Luna Nobo.
Kiko ta check di Abundansia?
Check di Abundansia ta algu ku nos por uza pa krea mas abundansia den nos
bida.
E mester keda yená denter di 24 ora despues di Luna Nobo.
Bo no mester ni pensa ku e check ta traha ora bo skibié. Pero bo ta keda
babuká ku e resultadonan, paso bo ta bai mira abundansia den bo bida, den
sierto parti di bo bida. No ta tur ora ta finansieramente, pero den e áreanan ku
bo tin mas mester.
Tin un sistema tradishonal ku a pasa di un hende pa otro, ku mester keda
sigui. Si bo no tin un buki di check, bo por pinta un check riba pida papel i
yen’é di mes manera – e resultado lo ta igual – mas abundansia pa bo.
Kon yena e check?
- Denter di 24 ora despues di Luna Nobo, kue e check i kaminda ta bisa “Paga na:” bo ta skibi bo nòmber.
- Den e hòki kaminda bo mester yena e montante, bo ta yena:”Pagá kompletu”.
- Tras di montante skibi, bo ta pone :” Pagá kompletu”.
- E check ta keda firmá ku Lei di Abundansia.
No yena un fecha riba e check. No yena un montante spesífiko riba e check.
Poné na un lugá sigur i lubidá riba dje. Di aki Universo ta sigui atendé.
Hopi hende no ta kere te ora nan mes hasié i mira e resultado. Despues di e promé biaha nan ta realisá e poder di e cheknan aki i ta yena nan kada luna.
Hasié bo mes i mira kiko ta pasa.
Luna nobo
www.calendar-12.com
Prijs
$0.00
To be happy, you must be your own sunshine…


text:
Entrante promé di yanüari 2021 tarifa pa Deklarashon di Bon Kondukta (VOG) ta subi
Entrante promé di yanüari 2021 tarifa pa Deklarashon di Bon Kondukta (VOG) ta subi
Geplaatst op 13 December 2020 dor di Ministerio Hustisia
A base di e lei di deklarashon di kondukta, Minister di Hustisia por stipulá un montante pa gastunan atministrativo den kuadro di otorgamentu di un deklarashon di bon kondukta. For di 1969 e montante aki ta Naf 1,-.Sigur mirando e tempu ku a pasa, e kantidat di trabou, trahadónan enbolbí i gastunan atministrativo a oumentá. Despues di evaluashonnan kanando for di 2015/2016 bini ariba, a yega na un oumento general di Naf 25,–. Pa hóbennan menor di 21 aña i tambe personanan ménos pudiente registrá na SOAW esaki ta mitar di preis, esta Naf 12,50.
Den Reino, Kòrsou no a subi e gastunan for di 1969. Na Aruba, e gastunan ta Awg. 40,-,Boneiru US$ 10, St Maarten Nafl 50,– i na Hulanda € 33,85/€41,35.
For di 2016 tin un kolaborashon entre Ministerio di Hustisia i Lokèt di Pèrmit bou di Ministerio di Maneho di Gobernashon, Planifikashon i Servisio Públiko, pa trata petishon pa un deklarashon di bon kondukta. Lokèt di Pèrmit ta tuma e petishon i ta manda esaki ofisina di Prokurador General. Na ofisina di Prokurador General e investigashon ta keda hasí pa risibí informashon si e persona a yega di tin kontakto ku Hustisia. Na momentu ku for di e investigashon resultá ku un persona nunka ántes a yega di bini den kontakto ku Hustisia, ta notifiká esaki na Lokèt di Pèrmit i un deklarashon di bon kondukta ta keda otorgá. Den kaso ku resultá ku e persona, di un òf otro forma a yega di bini den kontakto ku Hustisia den Reino Hulandes, e informashon aki ta keda mandá pa e departamentu konserní na Ministerio di Hustisia pa evaluá si e persona apesar di a bini den kontakto ku Hustisia por bini na remarke pa risibí un deklarashon di bon kondukta òf nò. E evaluashon aki ta tuma lugá di akuerdo ku un maneho estrikto, teniendo kuenta kue tempu ku a pasa despues di e kondena, resosialisashon, rísikonan pa e persona i sosiedat.
Tin diferente invershon a wòrdu hasí kaba pa por laga e proseso kana mas lihé. Apesar di esaki, dor ku e kantidat di petishon ku ta drenta ta oumentando i e kantidat di trahado si a keda meskos, ainda no ta tur biaha ta logra otorgá un kontesta den un tempu kòrtiku.
Ku e oumento di tarifa di tarifa aki lo por sigui hasi invershonnan pa hasi e proseso mas lihé dor di digitalisá esaki mas tantu. En espera di esei, e kadena di Lokèt di Pèrmit, Ofisina di Prokurador General i Ministerio di Hustisia, ta den deliberashon kontinuo pa mas tantu posibel hasi e tempu di espera mas korto.
Ministerio di Hustisia i di Maneho Gobernashon, Planifikashon i Servisio Públiko i tambe Ofisina di Prokurador General lo sigui hasi tur loke ta na nan alkanse pa keda mehorá e servisio na nan klientenan.


text:
Ta basta sinta na kantu i tema pa bo bida. Kuminsá wak kiko bo mes por hasi pa subi bo resistensia.
Support ya pa 15 aña a kanta mesun kansion pa kurashá hende pa tuma bek nan responsabilidat den nan mes man. Kuido di bo kurpa pa bo por biba un bida salú ta den bo mes man. Klaro bo tin mester di bon guia si. Shonnan bo por keda sinta i spera ku yudansa ta bini pa bo òf bo ta lanta i trese kambio awor den bo estilo di bida. Nos di Support pa Bida ta bai yuda bo i guia bo den e temporada binidero.
Kiko nos di Support por hasi huntu ku bo?
- Nos ta start e promé kurso titulá “Lesa i komprondé etikèt” den kual bo ta bai siña den 10 lès pa bo por lesa i komprondé kiko tin pará riba e emboltura di kada produkto ku bo kumpra i pa bo komprondé kiko i kuantu daño e produkto (ku su aditivonan) ta hasi den bo kurpa. Malesa no ta start di su mes òf sin motibu. Semper ta algu malu ku bo ta hasi ku bo kurpa ku ta kousa malesa. Kada malesa (si mi a usa e palabra ‘kada’ èksprès) tin su kousa. Ora bo siña i komprondé e kousa di bo malesa bo por kura bo mes i yuda otro hende pa nan tambe rekobrá nan salú. Bo kurpa no a wòrdu diseñá pa ta malu òf e kurpa no ta lanta un dia i e kurason ta ataka e kurpa, e nir ta stòp di funshoná, òf skarnirnan ta kuminsá gasta. E kousa ta lokual bo mester buska i bo ta bai ripara ku manera bo trese e kambio (kita òf eliminá e kousa) bo kurpa ta rekuperá. Bo kurpa semper ta aspirá un situashon salú i perfekto, pues manera bo duna e kurpa e hèrmènt ku e mester, e kurpa ta regenerá. Miéntras ku bo sigui pone kos dañino den e kurpa, bo lo sigui ‘sufri’. Ta meskos ku bo outo; si bo ke pa e outo traha bon bo tin ku kuid’e korektamente. Bo mester sòru pa e haña su kombustibel (gasolin, diesel, koriente), su zeta adekuá, su awa den radieter, airu den su tayernan i tin bia bo tin ku buska un eksperto pa buska mas profundo pa haña e kousa. Bo kurpa no ta hopi diferente: bo tin ku duna e kurpa e nutrishon apropiá, bebe sufisiente awa (limpi), evitá produkto malu den e kurpa, hasi moveshon (trein e kurpa) i tin bia bo mester bai un dòkter pa e por wak un tiki mas profundo kiko e kousa ta di bo malesa.
- Riba e wèpsait “Support pa bida” i tambe “Support voor het leven” bo ta haña mas ku 3000 artíkulo i video pa yuda bo, guiá bo pa amplia bo konosementu di e kurpa humano.
- Tur luna, riba e promé dia di e luna nobo, bo ta haña un boletin na bo e-mail adrès, ku masha hopi informashon, artíkulo i video tokante biba salú, kome salú, move salú i pensa salú.
Úniko kos ku abo tin ku hasi ta inskribí riba www.support.cw i pa bo por sigui e kurso bo tin ku inskribí pa e kurso tambe. E gastunan pa e kurso ta sero florin, pues nada!! Kompletamente grátis!!
Klek aki pa bo inskribí i haña akseso na e kurso ‘Lesa i komprondé’. Pronto lo anunsiá e siguiente kurso: Subi bo resistensia.
Subi bo resistensia ta un kurso di 40 lès den kual bo ta siña di subi i hasi bo sistema imunológiko mas fuerte. Keda pendiente!
Unabes bo ta inskribí bo ta haña tur informashon i notisia ora i dia ku nos start e kurso: Subi bo resistensia.


text:
Durante tratamento di presupuesto 2022 di gabinete Evelyn Wever-Croes (EWC), fraccion di AVP a mira un urgencia y necesidad pa entrega un presupuesto alternativa. For di 2018 y 2019, promer cu e pandemia di Covid-19 a haci su entrada na Aruba, banco central di Aruba (CBA) a signiala efectonan negative dor di algun medida imponi pa gabinete EWC. Tambe por a constata na 2018 un rechazo den confiansa y un pesimismo pa falta di perspectiva den tur ramo di nos economia. E Perdida consecuentemente den forsa di compra premira pa cada famia tabata uno considerable y sigur negativo pa economia di Aruba. Esaki tambe lo bai afecta hopi famia den nan necesidad basico pa por cumpli cu nan debernan mensual y por cuida nan famia dignamente, tabata e pronostico na 2018 y 2019.
Awe nan anja 2022, despues cu e pandemia a baha significantemente, nos fraccion di AVP lo kier a mira un presupuesto cu un maneho di gobierno cu lo por ofrece un perspectiva positivo y constructivo riba e diferente ramona manera economia, situacion social di famianan, salud y labor. Lastimamente nos mester a tuma nota cu gobierno no a ofrece ningun perspectiva pero mas bien a presenta un presupuesto cu mas medida cu lo solamente aumenta e costo di bida di tur famia na Aruba. E presupuesto cu gobierno a present na parlamento pa tratamento tabata uno hopi pesimo y cu lo causa solamente miseria pa pueblo na fin di dia!
Pa nos fraccion di AVP e conclusion tabata cu “mester por otro”! Pueblo tin e derecho riba un existencia digno, caminda tur hende ta inclui y participa. Basa riba esaki nos fraccion di AVP e crea un presupuesto alternativa 2022, cu ta inclui (1) e revocacion di e “loonkorting” den e sector (semi) publico di 12.6%; (2) eliminacion di e “eigenbijdragen” di AZV; (3) eliminacion di e aumento di 300% di e “schoolgeld” sino lo nifica cu hopi famia no lo por paga pa nan yiunan por bai skol y (4) un introduccion di un “bijstand” pa famia cu tin mucha(nan) handicap cu mester atencion special.
Tur esaki fraccion di AVP pone riba pampel bon argumenta financieramente y poni den contexto di un alternativa riba e presupuesto cu gobierno a entrega na parlamento pa anja 2022. Lastimamente cu e fraccionan MEP y RAIZ a vota contra di e presupuesto alternativa aki!
Tambe locual ta un gran lastima ta e hecho cu e fraccionan di MEP y RAIZ no a duna muestra di capacidad pa realiza cu e focus di gobierno mester ta riba e recuperacion di nos situacion socio-economico y mehoracion di e poder di compra di cada famia na Aruba pa asina nos por reforsa y sostene nos economia. Cu solamente medida e gabinete EWC lo perhudica nos pueblo, lo empeora e situacion social di hopi famia na Aruba y tambe strangula nos economia. “Household consumption is readily recognized as one of the key drivers for economic development. More than half of Aruba’s gross domestic production (GDP) depends on the financial position and wellbeing of the households”.(CBA)
E famia na Aruba no lo por sigiu biba dignamente y responsablemente cu un costo di bida asina halto cu cada luna ta sigiu aumenta. Con porta cu un gobierno cu no a bai un referendum, por entrega nos autonomia? Anto riba dje ta sigiu castiga su pueblo cu tur sorto di medida, pero pa un grupito serca di e mandatarionan y un innercircle di famia si tin bondad y enricisimento!


text:
Oranjestad- Den conversacion cu Sr.Dangue Oduber parlamentario pa Mep a informa nos di e problemanan existente cu tin actualmente na Aruba.Sr.Oduber a cuminsa na bisa den un resumen cu noticia fastioso y con gasolin a subi cu 6 cent y gobierno a escoge pa no subsidia esaki. E costo di bida ta te na plafond caba a yega e momento cu placa no ta yega mas,otro noticia cu tey awor aki ta cu un ciudadano a wordo ataca na su cas y bay cu 800 florin. Kiko nos ta constata cu tin un desempleo inmenso na Aruba e ta demonstrando su mes e aumento continuo den criminalidad,tambe tin e caso di joyriding.Ministro di husticia ta core pasa un ley den parlamento pa aumenta castigo ya cu e no tabata sa mas con pa soluciona e problema di joy riding,awor atraconan ta landtando cabes. Tin un situacion di un crimen cu a tuma lugar na Café capri,esey kiermen Aruba ta ariba su cabes.
Sigi amplia e noticia aki mas scuhando e Sr.Dangui Oduber via nos Player:


text:
WILLEMSTAD — Preparashonnan ya a kuminsá pa loke ta trata e terser buèlta di Scotiabank Caribbean Cup.
Manera ya ta konosí, nos selekshon nashonal a klasifiká invikto pa e terser buèlta di Scotiabank Caribbean Cup na yüni último. Nos a kaba na kabes di nos pul i huntu ku Jamaica, Trinidat i Haiti nos ta forma e 4 kabesante nan di e pulnan. Nos pul, kual ta pul 4, ta konsistí di e siguiente paisnan; Antigua & Barbuda, Puerto Rico i Kòrsou.
Awor aki nos selekshon nashonal tin partidonan sumamente importante na kaminda durante e terser buèlta di e Scotiabank Caribbean Cup. Si nos sali number un di nos pul, nos lo klasifiká direktamente pa Gold Cup ku por wòrdu konsiderá manera Euro Cup òf Kopa Amerika pero pa Karibe, Norte i Sentro Amerika. E 3 mihó segundo finalistanan lo kompetí ku otro den luna di novèmber 2016 i e ganadó lo okupa e di 5 puesto, kual ta e último puesto pa un pais di Karibe klasifiká pa hunga un wega di deskite ku e pais ku sali di 5 luga de Sentro Amerika, pa un di nan ku por klasifiká pa Golden Cup. E final di Scotiabank Caribbean Cup lo tuma lugá na komienso di yüni 2017 (kalendario di FIFA). Gold Cup 2017 lo tuma lugá den luna di yüli na Merka i esaki ta un evento grandi ku lo konta ku kobertura mundial.
Nos selekshon ta tin su promé wega di training aya na Hulanda kontra e ekipo di Achilles’90 kual ta un ekipo ku ta militá den e divishon di honor di Hulanda. Nos selekshon bou di direkshon di nos entrenadó nobo, Remko Bicentini, a sa di gana e partido amistoso aki ku e skor di 1-0 ku gol anotá pa Gianluca Maria.
Djaluna 3 di òktober nos hungadónan residensiá aya na Hulanda lo yega Kòrsou p’asina djòin nos hungadónan lokal pa sigui ku e trainingnan i preparashonnan pa nos promé enkuentro di e terser buèlta di Scotiabank Caribbean Cup. E partido aki lo tuma lugá djarason 5 di òktober den Stadion Ergilio Hato 8’or di anochi i nos lo enfrentá Antigua & Barbuda. Djadumingu 9 di òktober nos selekshon lo sali pa Puero Rico kaminda dia 10, nan lo entrená pa dia 11 di òktober e segundo partido tuma lugá kontra e ekipo amfitrion, Puerto Rico.
Pronto karchinan pa e partido aki lo ta na benta i ta optenibel na FFK bou di ora di ofisina, Botika Mampuritu, Beep Beep, 4th of July Snèk na Barber, pòmp di gasolin Santa Maria i na tur filial di C-Post N.V.
E preisnan pa e diferente paketenan pa sekshonnan ta lo siguiente:
- VIP ta kosta Fl.250,- (konsumo inkluí);
- Bou di tribuna kubrí ta Fl.75,-
- Bou di tribuna kubrí parti Festival Center ta Fl.50,-
- Tribuna no kubrí ta Fl.25,-
- Den e sekshon di tribuna no kubrí mucha te ku 12 aña i 60+ ta paga Fl.15,-
Ahinda tin mas suèter di nos selekshon nashonal ku shal optenibel na FFK bou di ora di ofisna na balor di 35 ku 25 florin. Pasa buska di bo pa asina bo bin sostené i apoya nos hungadónan.
Tambe FFK kier anunsiá ku próksimamente lo tuma lugá aki na Kòrsou e Final di CFU pa Mundial di FIFA kategoria U-20. Esaki lo ta di 21 pa 30 di òktober i lo konta ku partisipashon di 8 pais. Mas detaye di e gran evento aki lo wòrdu anunsiá despues.
Reservá djarason 5 di òktober pa bo ta den Stadion Ergilio Hato komo e number 12 sosteniendo nos selekshon nashonal.


text:
SECRETARIO DI ESTADO MERICANO BLINKEN A FELICITA ARUBA PA CU DIA DI HIMNO Y BANDERA
Gobierno di Aruba:
Den nomber di tur ciudadano di Merca,
SECRETARIO DI ESTADO MERICANO BLINKEN A FELICITA ARUBA PA CU DIA DI HIMNO Y BANDERA
Merca ta comprometi pa traha hunto cu Aruba
Den e ultimo añanan, Aruba su nomber ta resalta internacionalmente door di esfuerso di ciudadanonan den exterior cu ta carga e bandera di nos pais dignamente ora ta representa Aruba den deporte y of otro actividadnan. Gabinete Wever-Croes su meta ta tambe pa Aruba su nomber resona como un pais fuerte, resiliente, turistico, amabel, integro y innovativo. Paisnan den region, Merca y otro parti di mundo, mas y mas ta reconoce e atributonan aki cu ta haci nos pais briya internacionalmente y gana e respet y wordo menciona.
Den un comunicado emiti dia 20 di maart riba e website di U.S. DEPARTMENT of STATE, Antony J. Blinken, Secretary of State, den nomber di ciudadanonan di Merca, a felicita Aruba pa cu e celebracion di nos Dia di Himno y Bandera. Señor Blinken a enfatisa e compromiso di Merca pa un asociacion duradero cu Aruba remarcando tambe cu Merca ta orguyoso di e trabou conhunto pa debilita corupcion, combati actividadnan ilicito y apoya e region di Caribe pa ta mas sigur y prospero.
Tambe señor Blinken a remarca cu Aruba y Merca a construi hunto riba lasonan educacional y cultural como un prioridad comparti, reforsa principalmente pa e amistadnan cu a wordo crea atravez di generacionnan di turismo y balornan comun.
Merca, señor Blinken a expresa, ta comprometi pa traha hunto cu Aruba pa enfrenta e crisis climatico y ta spera di por colabora a traves di e compromiso publico y priva, pa cumpli cu e metanan di energia renobabel di Aruba.
Den nomber di Merca, señor Blinken a desea Aruba un Feliz Dia Nacional di Himno y Bandera y a desea tur Arubiano un aña feliz y prospero.


text:
LONDON – Casi 250 mil persona a despedi di Reina Elizabeth II e dianan aki segun Gobierno Britanico. E caha tabata drumi 5 dia den Westminster Hall den centro di Londres. A kere cu por lo menos 750 mil persona lo a despedi di dje. E interes tabata menos cu a kere aunke cu tabatin filanan di 8 km largo y cu a dura 16 ora di espera. Diabierna mester a cera e filanan aki. Ultimo biaha cu a tuma tanto hende pa despedi, tabata na 1965 cu morto di premier Winston Churchill.
LIMA – E sospechoso di desaparicion di e Mericano Natalee Holloway na 2005 na Aruba, Joran van der Sloot, ta wordo extradita mas sigur diahuebs awor pa Merca. Asina e portal di noticia Mericano ABC News ta raporta, citando nan fuentenan internacional. Noticiacla a raporta e noticia di e traslado como primicia den fin di siman caba, ora cu e la bandona e prison Challapalca diasabra marduga manera planea. E ta wordo intrega na Interpol cu ta percura pa su traslado pa e estado di Alabama, cu guia di agentenan federal Mericano. Vd Sloot ta sintando un castigo di prizon di 28 aña pa asesinato di e Peruana Stephany Flores. Y ta warde un castigo di 25 aña di prizon na Merca si haye culpable tambe di e cargo di extorcion y estafa.
MIAMI – Un dia despues cu e temporada di horcan pa 2023 a inicia, (juni 1:red), e prome tormenta tropical a nace caba, cu tin e nomber Arlene. Arlene ta move slow den direccion zuid y e sistema aki no ta
MANCHESTER – Ex gobernadro di estado Mericano di New Jersey Chris Christie lo anuncia su candidatura pa presidencia di Merca pa 2024 otro siman diamars. Ta su di dos intento, despues cu e no a logra na 2016. E biaha ey e la termina na di 6 lugar. Despues e la endorsa Donald Trump cu a bira presidente.
LIMA – E sospechoso principal di desaparicion di e mericano Natalee Holloway, Joran van der Sloot, a wordo bati severamente den prizon na Peru unda cu e ta sinta castigo pa asesinato di Stephany Flores. Asina su abogado a bisa e cadena di television Mericano ABC NEWS. E abogado no ta kere cu e ta relaciona cu e extradicion di vd Sloot pa Merca e siman aki. E sospechoso ta wardando extradicion pa Merca riba cargo di extorcion y fraude di intento di beneficia financieramente di e desaparicion di Holloway na 2005. Awe por cierto ta cumpli 18 aña cu e Mericano a disparce na Aruba. Vd Sloot actualmente ta den e seccion medico di e prizon y a pidi su traslado pa otro prizon mas liher cu ta posibel.
ORANJESTAD – Conocida cantante di Aruba Carolyn Kelly (49) a fayece repentinamente na Spaña e siman aki. E famia diabierna a confirma e noticia lamentable aki. Kelly tabata na Spaña di vacacion cerca su yiu grandi, y aki tres dia lo mester a celebra su di 50 cumpleaños. Carolyn a traha su nomber cantando e.o. cu gaitas y tabatin varios cancion otro tambe riba su nomber. Ademas ta bon pa menciona cu e ta yiu muher di e conocido cantante Vicente Kelly (Dfm). Informacionan ricibi, ta bisa cu e tabatin problema cu su pancreas pa un tempo, pero no a haya solucion pa esaki. E portal 24ora ta raporta cu diripiente den un supermercado na Spaña, Kelly a dal abou y perde conocemento, pero ya no por a haci nada mas p’e. Noticiacla ta manda palabra di profundo pesame na famianan di Carolyn. Cu Carolyn sosega na paz.


text:
Nos invitado den e programa aki ta Sra. Iona Richardson Cannegieter. Ela nase 20 December 1925 na St. Maarten pero tin hopi tempu bibá na Aruba. Nos ta kombersa kune tokante su bida tantu na su isla natal i tambe Aruba. E entrevista aki ta den e idioma natal di Sra. Cannegieter esta na ingles.
Produkshon: Fundashon Históriko Kultural Boneriano
Durashon: 50 minüt
Fuhikubo ta presentá: Iona Richardson Cannegieter
Nos invitado den e programa aki ta Sra. Iona Richardson Cannegieter. Ela nase 20 December 1925 na St. Maarten pero tin hopi tempu bibá na Aruba. Nos ta kombersa kune tokante su bida tantu na su isla natal i tambe Aruba. E entrevista aki ta den e idioma natal di Sra. Cannegieter esta na ingles.


text:
7 di novèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
7 di novèmber ta e di 311 dia di aña (312 den un schrikkeljaar) riba e kalènder gregoriano. Ta resta 54 dia pa e aña terminá.
A sosodé[editá | editá fuente]
- 1886 - Na Cuba sklabitut a wòrdu abolí.
- 2003 - Na Paris, UNESCO ta deklará e selebrashon di Karnaval di Barranquilla (Colombia) komo Obra Maestro di Patrimonio Oral i Intangibel di Humanidat.
A nase[editá | editá fuente]
- 1926 - Ergilio Hato (†2003), futbolista kurasoleño.
- 1987 - Levi Silvanie, artista musikal i outor kurasoleño.


text:
Etty Toppenberg
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Alex Edward (Etty) Toppenberg (n. 19 di augustus 1943 na Oranjestad - f. 13 di september 2022 na Aruba) ta un musico, cantante y compositor Arubano. Activo pa 65 aña den mundo di farandula, e tabata un artista emblematico y legendario den historia di musica di Aruba.
Biografia[editá | editá fuente]
Etty Toppenberg a nace y lanta den Companashi, un bario di Oranjestad. E ta e di shete yiu den e famia di diesun yiu di Gilberto (Shon Betto) Toppenberg y Petra Soliana. Su tata tabata representante di Landsloterij na Aruba, cu el a tuma over poco prome di su morto na 1990. E hunto cu varios di su ruman el a lanta den musica y tabata sa toca piano, guitara o canta. Despues di a traha na oficina di impuesto pa diez aña, Toppenberg a bira maestro di scol, pero a keda mantene su interes pa musica.[1]
Su carera musical a cuminsa na aña 1957 tocando cu su amigonan pa un señora Shi Clotilda di Companashi cu a haci 100 aña. Despues el a bay canta p’e banda Los Principes. Den decada 60 di siglo 20 e ta lanta e grupo Trio Huasteca. Banda di su persona e grupo tabata consisti di Eric Escalona y Siegbert Odor, kende tin biaha tabata wordo reemplasa pa Max Hassel. E grupo tabata gosa di gran popularidad na Aruba, participando den show y festivalnan y actuando den diferente club y hotel. Durante di celebracion oficial di cambio constitucional di Aruba entrante 1986, Toppenberg e tabata e prome persona cu a canta e himno nacional di Aruba. Toppenberg tambe tabata consecha exito cu su propio composishonnan, mayoria cu letra na Papiamento. Despues di a gana e pre-seleccion antiano cu su composicion “Cuando un Amor se Muere”, e trio ta participa na e festival OTI (Organización de Televisión Iberoamericana) na 1978 na Chile.[2] Na 1979 e trio ta representa Aruba na e "Festival Internacional de Voz y de Cancion" na Puerto Rico, logrando clasifica como finalista cu e cancion Cosas de Niño, compone pa Toppenberg.[3] Na 1991 cu e composishon Mi buena amiga, cu Toppenberg a dedica na Birgen di Alto Vista, Trio Huasteca ta bolbe participa pa di dos bes na OTI na Mexico, birando e unico participante di Aruba cu a participa dos biaha na e festival internacional aki.[4] E trio a sigui pa actua na Sur America y Europa, entre otro Peru, Ecuador, Alemania, Merca, Alemania y Hulanda, incluso durante Arubadag. Entre su composicionnan cu fama internacional ta e cantica Baile di Seu, cu a bira un “cantica di Planeta Tera” (“Earth Song”). Areglista tabata Rufo Wever. Gruponan di coro conoci rond mundo tin Baile di Seu den nan repertorio y ta canta esaki den e letra original na idioma Papiamento.[5]
Toppenberg tabata casa cu e atleta Arubano, Corma Vroegindeweij. Despues di un lucha cu e malesa di cancer e ta fayece dia 3 di september 2022 na edad di 79 aña. Na 2018 el a wordo condecora como miembro den Orden di Oranje-Nassau.
Link externo[editá | editá fuente]
- Baile di Seu riba YouTube, canta pa PMEA All-State Chorus na 2010.